
Hier beghint die historie, ende wonderlike avon- 
tueren van den edelen longhelinck turias des conincx 
Canamors sone. Ende van die schoone maecht Floreta. 
jNt rijc van Persen regneerde een machtich coninc Canamor 
Igheheeten, ende een duechdelike coninginne die men 
Leonella noemde. Dees coninck ende coninginne hadden 
tsamen een sone Turias ghenaemt dat een seer goet ridder 
ter wapenen was. Dese ionghelinck out synde ontrent .xx. 
iaren wort op een tijt coutende met sommige cooplieden in 
sijns vaders hof die hem vertelden die wtnemende scoonheyt 
van die dochter des conincx Ados. Dwelc die iongelinck 
Turias hoorende vraechde den selven cooplieden tot wat 
plaetsen die voornoemde conincx dochter woonende was, 
daer op hem die cooplieden antwoorden segghende: Heere 
die coninck Ados haer vader hout haer in een seer weel- 
dighe stadt Selena gheheeten die een schoone goede haven 
van der zee is, daer heeft haer vader doen maken op den 
oever vander zee een schoon palleys, met stercke thorenen 
seer vast ommuert, van den welcken deen sijde op die zee 
staet ende versaemt hem met ') der stadt. By dit casteel 
oft palleys staet eenen wtnemenden schoonen hof vol 
diveersche sonderlinghe boomen, vruchten, welrieckende 
cruyden. Neven dit palleys staet eenen seer hoogen thorre ^) 
die aent selve casteel versaemt *). Binnen dien thorre hout 
die coninck Ados ons heere sijn dochter met veel edele 
maechden, die nemmermeer buyten den selven thorre en 
coemt dan inden somer dat si inden voornoemden hof gaet 
spaceren ^) met hare ionckfrouwen, bloemen ende welrieckende 
cruyden plucken. Als die cooplieden dit hadden gheseyt 
vraechde Turias henlieden hoe dye voornoemde conincx 
dochter gheheeten was daer op si antwoorden segghende. 

1 Grenst aan ^ Toren 3 Wandelen 

Heere si es geheeten Floreta. Turias dit al tsamen ghehoort 
hebbende is van dye cooplieden gesceyden in sijnder herten 
denckende dat hi met sommige van zijns vaders dienaers 
tschepe reyseh soude om des voornoemden conincx dochter 
te ontschaken. 




MEt desen ghedachte is Turias die ionghelinck ghegaen 
tot den coninck sijn vader ende tot zijn moeder, voor 
de welcke hy op sijn knien viel met soeter spraken oot- 
moedelijcken segghende. Heere vader ende vrou moeder u 
believe te weten dat ick grote begheerte hebbe om met 

sommighe van uwen ridders te reysen in vreemde landen 
avontueren soecken, soo verre alst uwer goedertierenheyt 
belieft mi oorlof te gheven. Die coninck ende coninghinne 
des ionghelincx woorden hoorende en waren niet wel te 
vreden om dat hy van hen scheyden wilde want si niet 
meer kinderen en hadden midts den wekken ^) si hem seer 
beminden. Maer Turias heeft so langhe ende vele ghebeden 
dat sijn vader ten lesten tot hem sprack segghende. Sone, 
nae dien dat ghy ymmers *) van ons scheyden wilt, so bidde 
ick den almoghenden God dat hi u bewaren wille van 
teghenspoede ; maer segt ons wat ghy tot uwer reysen 
begheert ende wat gheselschap ghi hebben wilt. Daer op 
antwoorde Turias segghende. Heer vader ick bidde uwer 
genaden dat ghi met mi laet reysen den grave Aliseles nae 
wiens raedt ie my regeren sal. Voorts so bidde ick uwer 
ghenaden om dertich eerlijcke vrome ^) ridders, ende om een 
schip wel versien met spijse, met drancke, met artelrie, *) met 
wapenen, ende al des ons van noode soude mogen sijn. 
Ende als die coninc sijns soons bègheerte verstaen hadde 
heeft hi terstont alle tghene doen bereyden dat tot sijnder 
reysen behoefde, vanden wekken dye ionghelinck Turias seer 
blijde was. 

Hoe die ionghelinck Turias seer blijdelijc met den 
grave ende ridders tschepe ghinck. 

ALs dan dye eelmans ende alle dinghen ghereet was, 
ghetoot die coninck dat men een schoon schip toe- 
reyden soude, dwelcke hy seer wel versien dede met spise 
ende met drancke, met harnasch ende met alle tghene dat 
ter reysen nootelijck was. Ende als dat al tsamen ghereet 
was sprack die coninck tot Turias segghende. Sone alle 
* Ten gevolge waarvan * Volstrekt ^ Dappere * Geschut (artillerie) 

tghene des ghy tot uwer reysen behoeft is ghereedt, daerom 
reyst alst u belieft, maer ick bidde u dat ghi mi segt waer 
dat ghi in den sin hebt te reysen, ende hoedanich u voor- 
nemen is, op dat ghi gheen sake en bestaet dye u tot 
oneeren oft blamatien brenghen mochte. Heer vader ant- 
woorde Turias, minen wille is gedisponeert te reysen int 
conincrijck des conincx Ados om daer eenighe dinghen te 
doene die my hoochlijck tot eeren comen sullen. Doen baden 
hem dye coninck ende die coninghinne dat hi henlieden 
altijt boden senden wilde, op dat si altijt goede tidinghe 
van hem verhooren mochten. Ende ten eynde van vier 
daghen heeft Turias met sijn edelen oorlof ghenomen aen 
den coninc ende coninghinne die hem met schreyenden 
ooghen te Gode bevelende de benedictie gaven, hem wtgheley 
doende tot aen dye zee met seer groot gheluyt van diver- 
schen instrumenten. Ende als Turias met sijn gheselschap 
int scip waren sprack die coninck tot hem segghende. Sone 
dye benedictie ons heeren ende sijn godlijcke bermherticheyt 
blive altijt met u, ick bidde u waer ghy coemt dat ghi altijt 
ootmoedich ende goederhande ^) sijt tot uwe eelmans, hen- 
lieden mildelijck deylende tghene dat u God verleent oft dat 
ghi vercrijcht, so sullen si u beminnen ende ghewillichlijck 
dienen. Als die coninck dese woorden ghesproken hadde 
staken si tschip van lant met groote blijscap seer voor- 
spoedelijcken met goeden winde varende so dat si binnen 
sesthien daghen quamen int rijcke vanden coninc Ados. Als 
die schippers lant saghen clam een van henlieden boven op 
den mast in die meerse *) om te siene oft hi vernemen 
mochte waer si waren, ende wert merckelick ') siende dat si 
waren neven die stadt van Selena daer si wesen wilden, 
ende riep totten ionghelinck Turias seggende. Heere weest 

1 Welwillend 2 Mars ^ Duidelijk 

vrolijck want wi sijn alree by die stadt van Selena, ende 
die schippers thoonden hem dye mueren der selver stadt, 
staende op den oever vander zee, vanden welcken Turias 
die ionghelinck seer blijde was, tot den grave ende anderen 
eelmans segghende. lek bidde u mijn vrienden dat ghi met 
discretien versinnen wilt eer wi aen die stadt comen wat 
ons te doene staet, daerom laet ons onderlinge raet houden 
op dat wi ons voornemen teenen goeden eynde brenghen 
moghen. Ende als si onderlinghe tsamen ghesproken hadden, 
sloten si eendrachtelijcken dat si met dat groote schip niet 
aen lant varen en souden. Maer dat Turias die ionghelinck 
met vijfthien ridders wel gewapent inden boot aen lant varen 
soude, ende die ander souden tschepe varen. 

Hoe die iongelinc Turias metten grave inden hof 
QüAM, Ende hoe hi die scoone Floreta neven een 

FONTEYNE VANT SLAPENDE. 

TUrias met dye vijfthien ridders wapende hem terstont. 
Daer nae sijn si met die voornoemde cooplieden inden 
boot gegaen, daer met varende tot onder den muer vanden 
hof, daer si een leeder aen rechten. Doen ginc Turias metten 
grave ende met vijf ridders seer secretelijcken op die leere 
tot inden hof, ende die ander thien ridders bleven sijns ver- 
wachtende inden boot. Turias metten grave in den hof 
comende sach die schoone Floreta met haren ioncfrouwen 
ligghen slapen int groene neven een fonteyne, dies hi in 
hem selven dachte seggende, ick ben wel geluckich, want 
tghene is Floreta dat weet ik wel al en hebbe ie haer noyt 
ghesien. Mettien bleef hi versaecht *) wat hi bestaen soude, 
oft hoe hi haer wech crijgen soude. Die grave den ionghe- 
linc siende verstorbeert ^) sprac heymelijc tot hem in sijn 

* Aarzelend, in twijfel ^ Ontsteld 

öore segghende. Ten is gheen tijt hier langhe te toevene, 
noch dees maecht hier te laten na dien wy dus verre comen 
ghereyst om haer te verwervene, daerom spoeyt u ende 
volbrengt rasschelijck tgene daer ghi om comen sijt. 

Hoe Turias die schoone maghet Floreta ontschaecte. 

DOen greep Turias die schoone maget tusschen beyde 
sijn armen die hy al slapende droech tot op die leedere, 
met haer seer heymelijcken neder dalende tot inden boote, 
daer si ontwaecte, seer luyde crijsschende ende roepende, 
so dat ^) haer ioncfrouwen hoorden, die welcke als si saghen 
datmen haer vrouwe teghen haren danck wech leyde, maecten 
soo grooten misbaer dat die borghers vander stadt ghewaer 
worden, dye terstont met grooten hoopen nae die zee liepen 
om haers conincx dochter die schoone Floreta weder om te 
crijghen, maer twas te vergheefs, want des ionghelincx schip 
ontseylde henlieden so dat si seer troosteloos met grooten 
druc wederom in die stadt keerden om tverlies van de dochter 
des conincx. Turias leyde die schoone maecht in die camere 
des scips, daer hi ende alle sijn heeren ontwapent worden, 
die welcke als si ontwapent waren wter cameren ghingen, 
den ionghelinc met die schoone Floreta daer bi malcanderen 
alleene latende, tot der welcker dye ionghelinck sprack seg- 
ghende. Schoone maget laet u screyen dwelc u niet helpen 
en mach. God heeft mi groote genade ghedaen dat hi my 
beweecht ^) heeft ter plaetsen daer ghi waert dat ie u te 
deser tijt in mijn behout ^) hebbe. Want ie sweer u bij mijn 
ridderscap dat lek voor uwen persoon niet en soude begeeren 
alle der werelt goet al mocht mi ghebueren. ghebenedijt 
moeten si sijn die mi eerstwerven van u spraken, want hoe 
veel duechden si van u spraken, ick merck aen u seer veel 
> Dat, d. i. dat het (aldus nog herhaaldelijk) a Geleid « Macht 

meer duechden, daerom bid ie u mijn weerde vrouwe en 
weest niet tonvreden van der foortsen ') die ie u ghedaen 
hebbe, want door my sal u altijt veel eeren gheseien, ende 
maeh soo eomen dat iek door u sal verbetert worden *). Ende 
hoe wel dat Floreta wt grooter bedructheyt seere screyende 
was, noehtans siende op Turias behaechde haer seer wel 
sine woorden, soo dat si met zijnder liefden ontsteken wort, 
dies si haer oogen drooehde met vriendelijeker spraken, tot 
hem seggende. Heere al ist dat God belieft heeft dat ie in 
u behout ben, ende dat iek tuwen gebode staen moet, noeh- 
tans en maeh my door u so veel eeren niet geschien dat ie 
daer door die liefde van mijnen heer vader ende van mijnder 
vrou moeder vergeten mach. Ende dit seggende, bestont ') 
si so bitterlie te screyen, dat allen herten ontfermen mochte. 
Dwelc die iongeline Turias siende, om haer herte te ver- 
lichten euste haer seer minlick aen haren rooden mont met 
schreyenden oogen, so dat sijn tranen op haer bloosende 
wanghen ende maechdelijcke borstkens vielen. Dwelck Floreta 
mercte op hem seggende. Edel here, ist dat ghi my soo seer 
bemint als ghi segt, so bidde ie u dat u believe mi te segghen, 
wie ghi sijt, ende wt wat lande. Eerweerdighe vrouwe ant- 
woorde die iongeline, ie ben geheeten Turias, die sone van 
den eonine Canamor, ende van die coninginne Leonella. Als 
si hoorde dat hi was eens coninex ende eender coninginnen 
sone, was si seer blijde ende custe hem wt rechter liefden. 
Doen namse Turias in sijn armen, haer seer vriendelijc cus- 
sende, ende voorts met haer doende alle tgene dat hem 
beliefde, met maleanderen seer wel te vreden sijnde, ende 
Floreta sprack tot hem seggende: Here nu heb ie vergeten 
mijn screyen van vader ende moeder, want in u stel ie mijn 
hope, mijn troost, mijn toeverlaet. 

I Geweld ^ In aanzien stijgen ^ Begon 

Hoe Turias ende alle die int schip waren, nalijcx ') 

HADDEN VERDRONCKEN. 

TUrias met sijn lief die schoone Floreta ende met sijn 
volc seylden so lange seer voorspoedelijc met goeden 
winde, dat si sagen tlant van Turias vader den coninc 
Canamor, dwelc Turias der schoonder Floreta toonde tot 
haer seggende. Scoon lief ie sal u maken een vrouwe van 
desen stede, casteelen metten lande dat ghi ghinder siet, 
want dat is het lant mijns vaders. Ende die wijle dat si 
aldus onderlinghe met blijscappen coutende waren, verhief 




onversienlijcken eenen so grooten storm van winde, dat het 
schip wederom int diepste der zee varen moeste, dies die 

* Bijna 

schippers den moet heel verloren gaven, want het regende, 
het haghelde, het donderde, het blixemde, ende twas so seer 
grooten tempeest, dat si alle te samen meenden te ver- 
drincken, want die tempeest lanc so grooter wert. Turias 
leyde die scone Floreta in die camer vanden schepe om dat 
si de doot voor haren oogen niet sien en soude, haer seer 
vriendelike troostelike woorden gevende. Die zee worde lanc 
so verstorbeerder, den mast brack ontwee ^), tseyl schoorde, 
die golven der zee slogen int schip, den donckeren nacht 
quam aen, so dat het scip dreef daer den storm wilde, 
dat si niet en wisten waer si waren. Des anderdaechs ontrent 
der noenen worden si siende dlant vanden coninc Ados 
Floreten vader daer wilden si eendrachtelijck aen lant varen 
op haer avontuere, want si alle te samen seere vertravelieert ^) 
waren, midts den last ende tgroot perijckel dat si dien nacht 
geleden hadden, mer den wint quam so stuerlijck van over 
lant dat si terstont tghesichte des lants verloren, wederom 
drijvende in die diepte der zee. Doen sprac die grave Ali- 
seles met groote disperatie segghende. Vrienden dese fortune 
geschiet ons door onse sbnden, ie en weet onser gheenen 
raedt, noch hoe wi ontcomen sullen, want wi hebben alree 
meer dan een maent in desen grooten perijckele der doot 
ghevaren, sonder eenichsins te moghen aen lant comen. 

Hoe die meester vanden schepe metten grave ende 
alle dander ridders eendrachtelijcken sloten dat 

MEN DIE SCHOONE FLORETA IN DIE ZEE WORPEN SOUDE. 

DOen sprac de meester vanden scepe totten grave seg- 
ghende. Heere ter droever tijt quam dees ioncfrouwe 
in dit schip, want nemmermeer en sullen wi die perijckelen 
der zee ontcomen so lange als si hier binnen is, daerom 

1 Aan stukken ^ Bezorgd, uitgeput, vermoeid 

siet wat ons te doene staet, want dese tribulatie coemt ons 
door eenich van hare sonden oft door die onse, want wi 
sien die doet voor onse ooghen. Alle die int schip waren 
dese woorden hoorende dachten dat wel zijn mochte ghelijck 
die scipmeester dat hadde gheseyt. Midts den wekken si 
sonderlinghe ^) secretelij eken raet hielden die wijle ^) dat Turias 
met Floreta in die camer waren die vanden woorden niet 
en wisten die die schipmeester gesproken hadde, ende die 
grave sprack tot hen allen segghende. Vrienden mi dunct 
dat wi in allen manieren behooren raet te soecken om 
Turias onsen prince vander doot te beschermen, midts dat 
zijn vader hem ons bevolen heeft, daerom worpet dese 
vrouwe inder zee, want beter ist een verloren dan wy alle 
tsamen met onzen prince daerom siet wat ghi doen wilt. 
Doen spraken si alle te samen dat si den raet des graven 
doen wilden, ende die scipmeester sprac segghende. Dus- 
danighen werc behoort met discretien te geschiene, ende 
om dat beter tot onser verlossinghen te volbrengen laet ons 
heymelijc alle die wapenen wter cameren halen dye wijle ^) 
dat Turias ende Floreta slapen, so dat hi niet en hebbe om 
hem mede te verweren, dan sullen wi haer met foortsen 
nemen ende in die zee worpen. Desen raet aldus ghesloten 
sijnde haelden si alle die wapenen wter cameren, midts 
welcken geruchte Turias wten slaep ontspranck seere ver- 
vaert sijnde tot hen seggende. Vrienden tvat soecti oft wat 
begheerdy dat ghi dus op malcanderen siet. Dat sal ie u 
segghen sprack die grave, maer ick bid u en nemes in 
gheenen evele ^), want ick gheloove ist sake dat ghi tgene 
doen wilt dat wi onderlinghe gheoordineert hebben so suldy 
ende wi alle tsamen dit perijckel des doots ontcomen, maer 
ist dat wijt niet en doen so sijn wi seker na der fortunen 
1 Afzonderlijk 2 Terwijl ^ Duid het niet ten kwade 

dat wi* midts onse sonden die doot verwachtende sijn in 
deser zee. Heer grave, sprack Turias hebdi dien raet von- 
den dat waer seer goet. Heere sprack die grave, wy en 
sullen nemmermeer vander zee comen ten si dat Floreta 
sterve. Turias dat hoorende verscricte, tot den grave seg- 
ghende. Warachtelijcken grave ghi en hebt niet gesproken 
als vrient, maer als viant die mijn doot begheert, niet die 
doot van Floreta daerom ie sterven sal, want ghi en sult 
haer niet dooden ghi en hebt my eerst ghedoot. lek bid u 
heere sprac de grave, en weest niet so ontsinnich dat ghi 
in dese zee begheert te sterven om een vrouwe, want dat 
soude ons te grooten verlies zijn. Die schoone Floreta dit 
hoorende wort bitterlijcken screyende wt vreesen der doot 
seggende. Ay mijn beminde here Turias en soude dese mijn 
doot niet moghen af ghestelt *) worden, hebdy my daerom wt 
mijns vaders hof met crachte gehaelt. Doen sprac Turias 
met weenenden ooghen totten grave seggende. Och goede 
grave ie bidde u door ghenade dat ick haer niet en sie 
sterven, maer wildy ymmers dat si sterve, soo worpt ons 
alle beyde tsamen in die zee, nae dien dat dese tribulatie 
op ons coemt door onser beyder sonde, om dat ick haer 
wt haers vaders hof gheleyt hebbe. Floreta wert van grooter 
banghicheyt heel verweloos, met droeven herten segghende: 
Aylaes Turias wtvercoren vrient, ter droever tijd heb ie u 
oyt bekent *), dat onse liefde dus onlange ^) dueren mach. 
Met dien grepen haer die ridders om haer in die zee te 
worpen. Dwelck Turias siende, bestont seer bitterlij ck te 
schreyen zijn handen wringende, thayr wt sinen hoofde 
treckende, so dat si alle met hem worden schreyende die int 
schip waren. Mettien heeft die graef genomen die schoone 
Floreta in zijn armen totten ridders seggende. Ghy heeren 
ï Belet ^Leeren kennen *Kort 

hout Turias ick sal haer in zee worpen, want wi te langhe 
toeven tot onser alder bederffenisse. Turias dat siende, 
meendese den grave te nemen, maer alle die int schip waren 
overvielen hem met sulcker cracht, dat sy hem handen ende 
voeten bonden, dies hi van boosheden roepende wort, ghelijck 
een wtsinnich rasende mensche, met weenenden oogen, seg- 
gende. Och heere ick bidde u door God van hemelrijck, dat 
ghi dese onnoosel creatuere dus deerlijcken niet en verdrinct, 
maer doetse stellen op ghene steenrootse, om haer aldaer te 
laten sterven, op dat ick met mijn ooghen haer doot niet 
en aenschouwe. Heere antwoorde die grave, wat mach u 
baten dat si op die steenrootse sterft, want daer niet en is 
by te leven, noch gheen soet water om te drincken, daerom 
waert beter een corte doot dan op die rootse van armoeden 
in groten mistrooste *). Here doet my so veel liefden, sprack 
Turias dat ghi my ende haer opter steenrootsen doet stellen, 
om al daer onder ons tween met malcanderen te sterven, 
want ick geloof wel dat ghi om ons beyden dese tribulatie 
hebt maer al doode ghy dese maecht, my te lijve ^) latende, 
daeromme en soude die tempeest der zee niet cesseren, want 
meerder schuit der sonden hebbe ick dan si. Om Gods wille 
en begheert ws selfs doot niet, sprack die grave, want wy 
en sijn met u niet ghereyst om u te laten inder noot, dat 
en was tbevel ws vaders niet, daerom en sal geensins ghe- 
schien tgene dat ghi dien aengaende begeert, ende dye grave 
sprac totten schippers. Vrienden worpt dese vrouwe terstont 
inder zee, op dat wi deser tribulatien ontslaghen worden. 
Turias siende datmen sijn lief die schoone Floreta int water 
worpen soude, greep haer met sijn gebonden handen byden 
slippen haer soo vast houdende, dat sise hem in gheender 
manieren ontrecken en conden, ende sprac totten grave 
1 Wanhoop > In leven 

seggende. Heere ick bidde u al en wildy haerder niet ont- 
fermen, hebt doch ontfermen op mi, op dat mijn siele niet 
en verderve om die hare, ende en doet haer niet worpen 
inder zee, want ghi niet winnen en sult aen haer doot. Mer 
ie bidde u dat ghy haer op gheene steenrootse doet stellen, 
want so veel sal haer doot daer profiteren als inder zee. 
Wie souse daer willen stellen, sprac die grave al schreyende, 
want die zee is so stuer datmen daer nemmermeer en soude 
mogen *) comen metten boot. Doen spraken vier vanden 
schippers, midts den grooten druc dye si aen Turias ende 
Floreta mercten, seggende. Heere wi sullen haer op die 
steenrootse vueren, al ist perijckeloos ^) om dye grote onge- 
tempertheyt der zee. Vrienden condy dat doen, sprack die 
grave, dat waer my seer lief, want my haer doot so seer 
verdriet als u. Doen stelden haer die schippers inden boot 
met grooter bedructheyt, ende een van Turias schiltknechten 
sprack tot hem segghende. Heere ick begheer mede te gane, 
wandt ick wil sien waer si haer stellen sullen. Vrient God 
verleen u goede avontuere, sprac Turias. Doen stierden si 
den boot vanden groten schepe, ende bestonden inden naem 
Gods te varen. Terstont als si van tgroot schip bestonden 
te varen, viel Floreta op haer knien de handen ten hemel 
reckende met screyenden oogen onsen lieven heere door 
sijn ghenade biddende dat hi haerder ontfermen wilde ende 
haer siele brenghen tot die havene der eewigher glorien. 
Dese ende deser ghelijcke woorden sprac Floreta tot dat si 
na veel arbeyts met groote pinen quamen aen die steen- 
rootse, daer haer die scippers wten boot setten van haer 
sceydende met groote droefheit om dat si haer daer alleen 
lieten sonder eenighen troost oft toeverlaet, ende sijn wederom 
nae tgroot schip ghevaren, beclaghende dat groot verdriet 
1 Kunnen ^ Gevaarlijk 

dat Floreta nakende was. Ende Floreta haer selven alleen 
vindende bestont met luyder stemmen te crijsschen nae die 
ghene dye inden boot waren siende so lange dat sise wten 
ghesichte verloos, doen ginc si boven op die rootse. Ende 
als Turias sinen schiltknecht wederom sach comen hadde hi 
groot verlangen te weten dye plaetse daer Floreta bleven 
was, tot hem segghende. Mijn vrient waer hebdi haer ghe- 
laten oft waer is si bleven. Heere antwoorde die sciltknecht, 
ick heb haer ghelaten neven een fonteyne suet van water, 
neven de welcke veel cruyden staen daer si wel sommighe 
dagen bi sal mogen leven, ende heere beliefdet God dat die 
zee stillen wilde ende dat goet weder worde so dat ghi 
tuwer eeren wederom keerde om haer ick soude met u om 
uwen dienst comen ende wi souden haer brengen levende 
oft doot. Dit sprac die schiltknecht al tsamen om Turias te 
vertroosten, maer dien troost was al niet. 

Hoe Floreta een heylighe vrouwe vonden heeft op 
die steenrootse. 

FLoreta is op die steenrootse geseten ende als si die duy- 
sterheyt des avonts aen sach comen en wist si wat be- 
staen van vervaertheden om dat si haer selven alleene vant 
des si met grooten drucke op gestaen is, gaende tot op 
dalder hoochste vander steenrootsen, om te soecken eenige 
plaetse daer si haer dien nacht soude mogen onthouden ^) 
ende bescermen voor de wilde beesten, ende also langhen 
tijt over al gaende, sach si boven op die rootse staen een 
seer cleyn cappelleken tusschen twee rootsen. In dit cappel- 
leken geschiede menich schoon mirakel, ende was geheeten 
tot onser vrouwen sterre, om dat boven dat capelleken 
altijt des nachts een schoon blinckende sterre stont. Neven 

* Zich ophouden, vertoeven 

dat cappelleken stont een cleyn huysken daer in woonde 
een edele heylige devote vrouwe gheheeten Ortalesa. Die 
welcke na die doot van haren man den grave Lampinon, 
hoorende die fame vanden mirakelen die int voornoemde 
cappelleken dagelij ex gebuerende waren, liet die werelt, 
haer goet den genen gevende die des van noode waren '), 
ende om te meer vanden menschen ghescheyden te sine, 
ghinc woonen op die voornoemde steenrootse met een ionghe 
maecht die si van ioncx opgevoedt hadde, om aldaer God 
te dienen. Dese heylige vrouwe Ortaleza wt dat voornoemde 
cappelleken comende, wert Floreta siende, die na dat cap- 
pelleken quam vanden wekken si seer verwondert was, niet 
wetende wat wesen mochte, dies si wederom int cappelleken 
ghinck tot haer dienstmaecht, segghende. Lieve dochtere 
het schijnt dat ghinder een vrouwe gaet, maer ie en weet 
niet wat wesen mach, ende als haer die maghet sach, was 
si vervaert, tot Ortaleza seggende. Vrouwe wat sullen wi 
bestaen, want si meenden dat eenich viants gedrochte ^) hadde 
geweest, dwelc inden schijn van eender vrouwen ghecomen 
hadde. Ortaleza maecte een cruys, haer selven Gode bevelende, 
ende is haer te ghemoete geghaen, tot haer seggende. lek 
besweer u biden levenden Gods sone, dat ghi my segt wie 
ghi sijt, waer ghi gaet, ende wie u hier bracht heeft. Floreta 
antwoordende haer haestelijcken segghende. Vriendinne en 
besweert mi niet, want ie ben een natuerlijcke vrouwe ghelijc 
als ghy sijt, sodanich van fautsoene ^) gelijct God belieft 
heeft mi te maken. Mijn lieve dochter sprac Ortaleza, wie 
heeft u op dese steenrootse bracht, want .xv. iaer heb ick 
hier geweest dat ie noyt vrouwe en sach dan u. Vrouwe 
sprac Floreta, mijn sonden hebben mi hier bracht, Floreta 
is mijnen naem, ie ben dye dochter des conincx Ados, ende 
ï Die het noodig hadden '^ Duivel « Gedaante 

der coninginnen Gormida, dye mi hielen in een haerder 
steden geheeten Sesena. Metten cortsten gheseyt Floreta 
vertelde der vrouwen alle haer fortuyne ') gelijc die geschiet 
was, al so ghi dat hier vore ghehoort hebt. Vanden welcken 
die vrouwe Ortaleza verwondert sijnde, wort wt compassien 
schreyende, ende heeft Floreta byder hant ghenomen, haer 
inder cappellen leydende neven haer dienstmaecht, tot dye 
welcke Ortaleza sprack, segghende. Mijn lieve dochtere, siet 
hier een ander ghesellinne, ende si custen malcanderen. 
Floreta sprack haer ghebet, daer nae ghingen si eten, ende 
Ortalesa sprack tot Floreta seggende. Dochter nae dien dat 
God belieft heeft ende uwer fortuynen, so u hier tot my te 
beweghene, so bidde ick God dat wy hier in sodanigher 
manieren leven moeten, dat wi dye hemelsche glorie ver- 
werven moghen. Aldus bleven si alle drie onsen lieven heere 
dienende, maer Floreta hadde altijt den ionghelinck inder 
herten al was haer sijn teghenwoordicheyt benomen. 

Hoe Turias die ionghelinck met sijn volc tot sijns 

VADERS LANT REYSDE. ENDE HOE Hl ORDINEERDE 2) SECRE- 
TELICKEN WEDEROM TE KEEREN OM FLORETA TE SOECKEN. 

ALs die schippers metten boot aen tgroot schip quamen, 
vertelden si Turias hoe si Floreta ghelaten hadden, dies 
hy screyende wordt, totten graef segghende. Tsijn alle mijn 
vyanden die hier inden schepe sijn, maer ghy grave sijt die 
principaelste, ende na dier tijt en wilde hy tot nyemandt 
meer spreken dan alleene tot sinen schiltknecht, dien hi 
gheboot dat hy den schippers bevelen soude om te reysen 
na sijns vaders landt die welcke dat alsoo deden, ende qua- 
men binnen .v. daghen in sijns vaders landt, daer si alle 
tsamen met grooter blijschappen ontfangen waren. Turias 
* Lotgevallen * Beval 

bedecte sinen druck ten besten dat hi conde, op dat die 
coninck sijn vader niet weten en soude tgene dat hem gheschiet 
was, noch niemant en dorste daer af vermanen ') wt vreesen 
des conincx sijns vaders. Aldus bleef Turias int hof zijns 
vaders met grote verborgen droefheyt ontrent .xv. daghen, 
soo dat hem niemant vanden ghenen die met hem gheweest 
hadden en sach dan sijn schiltknecht, totten wekken hi 
sprac, seggende: Weet mijn vrient dat ie therte vol drucx 
hebbe mits mijn quade fortuyne, nacht ende dach dinckende 
op Floreta die ie nemmermeer vergeten en mach. Daerom 
bid ick u mijn goede vrient dat ghi ter liefden van mi 
arbeyden wilt om een schip te crijghen dat beste dat ghi 
cont, ende soect ander scippers, die u sekerheyt doen u bevel 
te doene, ende ie bidde u dat ghi dat doet so secretelijck 
als ghi cont, op dat daer af nyemant en wete. Ende en conde 
gheen ander scip vinden dan dat mijne so maect dat bereet, 
maer en begheert niemant vanden ghenen die met ons ghe- 
weest hebben, noch en laet henlieden daer af niet weten, 
want ick en wil nyemant van henlieden met mi hebben, 
doet int scip alle tghene des wi behoeven, doet daer in drie 
peerden, alle mijn harnasch ende alle tghene dat ons van 
noode soude moghen sijn, maer ick bidde u dat ghijt seer 
secretelijcken doet gelijc ie u dat gheseyt hebbe. Dye schilt- 
knecht dit hoorende en was van desen sijns heren voor- 
nemen niet wel te vreden, duchtende dat hi hem loghen- 
achtich vinden soude, want hi gheseyt hadde dat hi Floreta 
ghelaten hadde neven een fonteyne soet van water daer veel 
cruden stonden, met de welcke si haer eenigen tijt soude 
moghen onderhouden. Dwelck hi al tsamen gheseyt hadde 
om Turias te vertroosten, daerom en wist hi niet wat seg- 
ghen, want hi sorchde ^) dat Floreta doot was. Desen noch- 

* Spreken ^ Vreesde 



Digitized by LjOOQIC 



19 

tans niet tegenstaende heeft hi binnen vier daghen alle tghene 
dat hem sijn heere gheheeten hadde volbracht. Daer na is 
hi aen hem comen segghende. Heer, tis al ghereet alsoo 
ghi mi bevolen hadt daerom alst u belieft sullen wi tschepe 
gaen, want tis nu goet weder, God verleene ons beter avon- 
tuere dan wi dander reyse hadden. Turias dat hoorende 
sprack totten schiltknecht segghende. Vrient desen nacht 
sullen wy tscepe gaen wilt God, daerom alst avont is doet 
dat schip aenden oever brenghen. Ende dit dede hi al 
tsamen onl dat die coninck ende die coninghinne niet ver- 
nemen en souden op dat si sijn reyse niet beletten en souden. 

Hoe die ionghelinck Turias ende zijn sciltknecht 

REYSDEN OM DIE SCHOONE FlORETA TE SOECKEN, ENDE 
HOE SI HAER VONDEN. 

DEs nachts als alle tvolc ter rusten was is de ionghelinck 
Turias met sinen schiltknecht tscepe ghegaen, totten 
schippers seggende dat si seylen souden na die steenrootse 
die zijn sciltknecht henlieden gheseyt hadde, dwelc si also 
deden, met voorspoede soo neersteliken seylende dat si ten 
eynde van seven daghen neven die rootse quamen. In dier 
selver tijt was Floreta spacerende op die rootse ende wert 
dat groot schip siende dat na dye rootse quam, midts den 
wekken si terstont int capelleken liep tot dye vrouwe 
Ortaleza segghende. lek duchte dat ons verdriet nakende is, 
want hier coemt een groot scip met vreemt volc. God gheve 
dat si niet en comen om mi eenighe blamacie ^) of erch te 
doene, ie wil mi berghen in dees camere ende ie bidde u 
door ghenade dat ghi die van buyten sluyten wilt. Doen 
ghinck Ortaleza wt dat capelleken ende sach dat scip lig- 
ghen neven die rootse, des si terstont int capelleken liep, 
1 Schandelijke behandeling 

die dore sluytende daer Floreta binnen was. Binnen dier tijt 
hebben die schippers Turias ende sinen schiltknecht metten 
boot tot aen die rootse bracht. Doen geboot Turias den 
schippers tscip wel te bewaren. Daer na is hi metten scilt- 
knecht op die rootse ghegaen over al siende, ende als hi die 
schoone Floreta nerghent en sach wert hi int herte heel ver- 
slaghen met verstor beerden ^) woorden tot sinen sciltknecht 
seggende. Segt mi doen ghi Floreta wech geleyt hadt metten 
schippers, ende ghi weder om quaemt, en seyde mi niet dat 
ghi haer gelaten hadt neven een fonteyne soet van water, 
ende dat ontrent der fonteynen veel cruyden stonden met 
de welcke si haer sommige daghen soude mogen onder- 
houden, mer ie en sie hier nyet. Die sciltknecht van dese 
woorden bescaemt zijnde antwoorde hem seggende. Heere 
ie bidde uwer ghenaden verghevet my, want ie niet en seyde 
dan om u te vertroosten, om dat ick u so droevich sach, 
maer op dese selve plaetse daer wi nu sijn stelden wy haer. 
Turias van dese woorden so droevich sijnde dat hi niet en 
wiste wat bestaen, sprac totten schiltknecht, seggende. Ie 
segge u mijn vrient, dat nu alle mijnen druck gedobbeleert ^) 
is, ende twaer mi beter dat ghy my die waerheydt seyt dan 
niet, daer mede ghi mijnen druck vernieut, want hadt ghi 
haer hier ghestelt, den dooden lichaem of de beenen souden 
hier zijn, maer na dien dat ghi ons hier te vergeefs hebt 
doen comen, nemmermeer en sal ie wederom tot mijnen 
vader keeren. Die schiltknecht dese zijns heeren woorden 
hoorende, wordt schreyende tot hem seggende. Here laet 
ons een weynich hoogher gaen, bi avontueren is si boven 
op die rootse. Ie meene sprack Turias, dat ghi haer in die 
zee geworpen hebt, ende ordineerde te seggen, dat ghi haer 
hier stelde. Aldus onderlinge sprekende, na die hoochde der 

steenrootsen opwaert gaende wort Turias siende dat cappel- 
leken, daer die vrouwe Ortalesa voor stont, vanden wekken 
hi inder herten verblijt zijnde, tot sinen schiltknecht seg- 
gende. Vrient het mach wel zijn also ghi hebt gheseyt, ie 
hope dat Floreta noch levende is. Mettien zijn si haesteliken 
met blijscappen ghegaen tot dat si neven dat cappelleken 
quamen, daer si Ortaleza vonden, tot die welcke Turias 
sprack, segghende. Vrouwe en haddy hier niet gesien een 
vrouwe die hier was gesedt van zommige schippers. Ortaleza 
en wilde hem gheen besceet seggen, voor dat si wiste wie 
hi waer, hoe wel dat haer dochte dat hi Floreten lief was, 
by die litteeken *) die Floreta haer geseyt hadde. Turias dat 
merckende sprac anderwerf tot haer seggende. Om Gods wille 
vrouwe en loochentse mi niet, want is si doot, so wil ie hier 
ooc sterven ter liefden van haer, ende is si levende, begeert 
dat u belieft, want al dat ghy voor haer begeert sal ie u 
gheven. Doen sprac Ortalesa seggende. Heere wie sidi die 
my so veel vraecht. Vrouwe antwoprde hi, ick ben Turias 
des conincx Canamor ende der coninginnen Leonellen sone, 
die ter droever tijt dese vrouwe oyt sach ende si mi, ist dat 
si bi mijnder schuit doot is, want ie haer wt haers vaders hof 
roofde, daerom begeer ie voor die sonde hier penitencie te 
doen tot dat ie sterve. Ortaleza bestont te schreyen van 
Turias woorden, tot hem seggende. Here weest vrolijck ghi 
en sult daerom niet sterven, ie salse u levende leveren wilt 
God, want ick hebse in dese camere ghesloten doen ie u 
sach comen, meenende dat yemant vreemts hadde gheweest. 
Turias dat hoorende custe der vrouwen handen van blij- 
scappen, om die goede nyeumare die si hem geseyt hadde, 
ende Ortaleza sprac tot hem seggende. Here blijft hier ende 
en coenxt niet naerder voor dat ie haer geseyt hebbe dat ghi 

hier sijt, want ick weet wel dat ick haer in haerder herten 
dye beste nieumare segghen sal die si oyt hoorde. Mettien 
is Ortaleza in die camer ghegaen by Floreta tot haer seg- 
ghende. Sustere u alder liefste lief is hier comen. Dwelcke 
Floreta hoorende, en conde van grooter blijschappen niet 
een woort ghespreken. Ende Turias by den oorlove van 
Ortaleza ghinck int cappelleken, daer hi sijn ghebet sprack, 
onsen lieven Heere innichlijcken danckende vander goeder 
avontueren die hy hem verleent hadde, daer nae ghinc hi 
in dye camere daer Ortalesa ende Floreta waren, terstont 
als Turias by Floreta quam, omhelsden si malcanderen seer 
vriendelijcken cussende, daer na saten si neven een op een 
banck, malcanderen vertellende den arbeyt ') die si beyde 
gheleden hadden. Ende Floreta vraechde oft haer vianden 
die grave ende dander ridders met hem quamen dye dander 
reyse met hem waren. Daer op antwoorde Turias, seggende. 
Vrouwe houdi mi sulck, dat ie sodanighen gheselscap met 
my brenghen soude, dat my soo grooten verraetschap gedaen 
heeft, want ghi moecht *) wel dencken dat onse vrienden 
niet en sijn. Die wile dat si aldus in die camer onderlinge 
waren coutende, bereyde die sciltknecht dat eten ende alst 
al bereet was vraechde hen die sciltknecht oft si wilden 
comen eten, want hijt al bereet gemaect hadde. Aldus sijn 
si al tsamen met malcanderen seer blijdelijcken ter tafelen 
gheseten, onderlinge goede chiere makende, ende die duech- 
delijcke vrouwe Ortaleza tracteerdt ^) Turias ten besten dat 
si conde, want si hem beminde om die eerbaerheyt die si 
aen hem mercte. Ende na den eten namen si oorlof ende 
scheyden van Ortaleza, doen ghinghen si tschepe ende 
Turias sprac tot Floreta seer vriendelijcken seggende. Mijn 
wtvercoren lief en sorcht*) voor gheen perijckel dat u 

door eenighe fortune yemandt hinderen mach dan God die 
de macht heeft. 

Hoe si in een onbekende haven quamen midts dye 
fortune ^) der zee. 

IN dier tijt wa& die zee wel ghetempert, maer ten waeyde 
gheenen wint om na Turias lant te varen mits dwelc si 
op der zee dolende zeylden, niet wetende waer si waren, 
ende ten eynde van drie weken quamen si aen een lant daer 
heer af was die hertoghe Marron, maech vanden coninck 
Ados Floreten vader. Turias was vertravelieert *) van dye 
grote stuericheyt der zee ende sprac totten scippers seg- 
gende. Vrienden vaert metten schepe aenden oever ende 
laet ons desen nacht vander zee wesen. Die schippers sijn 
metten schepe aen lant ghevaren dat aenden oever vast 
makende. Daer na sijn si alle tsamen met blijschappen op 
dlant ghetreden so lange gaende dat si quamen neven een 
schoon fonteyne soet van water, staende op eenen schoonen 
ghenoechlijcken groenen pleyn, doen haelden si wten schepe 
Turias harnasch, die paerden, spijse ende dranck, doen be- 
reyden si teten, ende als si onderlinghe goede chiere ghemaect 
hadden sprack Turias totten scippers segghende. Gaet ghy 
in u scip, want ghi en weet niet hoe die wint waeyen sal, 
ende mercty dat de zee verandert oft verstorbeert ') so coemt 
haestelic om ons. Als Turias dit gheseyt hadde ghinghen 
die scippers int schip. Turias ende Floreta metten schilt- 
knecht bleven neven die fonteyne. Die scippers int schip 
sijnde en hadden niet lange geslapen ten bestont *) seer 
stuerliken te waeyen. Ende als die scippers wten slape 
ontspronghen waren dye cabels ontwee daer tschip mede 
gheanckert was, ende tschip dreef metten winde int vlacke 

vander zee seer verre vanden lande. Turias ontspranck van- 
den geruchte des wints vervaert sijnde seer luyde roepende 
totten schippers, mer als hi tschip so verre van lant sach 
was hi meer beschaemt ') dan hi toonde, ende dede die schilt- 
knecht die peerden sadelen tot Floreta segghende. Vrouwe 
en verstorbeert u niet van tgene dat ghi siet, want tbeste 
dat wi van onser fortunen hebben, is dat wi op dlant sijn. 
Daer na sprac hi totten schiltknecht, segghende. Hebdi eenige 
dingen wten scepe bracht daer wi bi sullen mogen leven. 
Ja ie heere, antwoorde de sciltknecht en sorcht niet ie hebbe 
genoech wten scepe bracht om sommighe daghen bi te levene. 
Als die ionghelinc Turias dat hoorde was hi blide eenen 
moet makende ^), om dat haer Floreta niet en bedroeven en 
soude, want meerderen druck was hem die onghenoechte ^) 
van Floreta dan sijn verlies. Sy setten Floreta op een peert, 
ende als si alle drie te peerde gheseten waren reden si so 
langhe lancx den oever vander zee dat si quamen voor een 
schoon casteel, daer dopten si aen die poorte om te ver- 
nemen in wat lantschap oft in wat contreye dat si waren. 
Terstont als si gheclopt hadden, quam ter poorten een ridder 
int volle harnasch, sonder helm, met een bloot sweert in die 
hant, dese sprac tot Turias seggende. Willecome moet ghy 
sijn, want door u hope ie van hier te scheyden. Heer ridder 
hoe dat vraechde Turias. Dat sal ick u seggen, sprac die 
ridder. Heere ghi sult weten dat dit geheeten is tcasteel 
der campioens, want een yeghelijc vreemt ridder die hier 
coemt moet campen tegen den ridder die heer is van desen 
casteele. Ende ist dat die ridder die hier coemt verwonnen 
wort so moet hi hier blijven dienende den heere vanden 
slote, ende sijn vrouwe der vrouwen vanden slote. Ende 
wort die heere vanden slote verwonnen, so moet hi ende 
* Verlegen, bezorgd * Moed vattende * Verdriet 

sijn vrouwe den vreemden ridder dienen. Ende als die 
vreemde ridder verwonnen heeft den heere, soo moet die . 
selve heere den vreemden ridder terstont dat slot overgheven. 
Ende alle tghene dat ie vertelt hebbe heeft gheordineert die 
hertoge Marron die dye overste heere is van den slote ende 
van alle den lande. Turias verwondert sijnde van sodanighen 
costume ^) sprac totten ridder seggende. Here ie heb uwe 
woorden wel verstaen, mer ick bidde u hoe heet die ridder 
die dit slot hout. Tis wel vijf iaer gheleden sprack die ridder 
dat ^) Ytannos bewaert heeft, die een die vroomste ^) ridder 
is die noyt man sach, ende binnen dier tijt dat hi dit slot 
verwaert heeft is die fame van soo veel ridders als hi ghe- 
doot heeft, alle dlant doorgheloopen, so dat nyemant meer 
teghens hem en begheert te campen. Nu heere weest wille- 
come, aen uwe coemste en sal ie niet verliesen, want deen 
van u tween sal inden campe verwonnen worden, ende hier 
in mijn stede blijven, dan sal ie gaen inden naem Gods 
daert mi belieft want ons lieve here weet hoe dat ie hier 
geweest hebbe een heel iaer teghens mijnen danck, doogende 
veel schaemten*) int dienen den ghenen dien ick niet en 
behoorde te dienen. Als dit die ridder die Ytannos diende 
gheseyt hadde, sprack Turias tot hem segghende. Vrient 
ghi hebt ghesproken alle tgene dat u belieft heeft, ick ben 
een ionck ridder also ghi siet, die noyt tot op desen dach 
met ridder ter wapenen en hebbe gheweest, nu heeft mi de 
avontuere bracht ter kennissen van so vermaerden ridder 
ghelijc ghi mi segt, ie begheer sinen persoon te siene op 
dat ick dan mereken mach oft ick teghen hem behoore [te] 
campen, daerom bidde ick u dat ghi hem hier doet comen 
soo moghen wy volbrenghen tghene dat ons te doene staet. 
Als Turias dit gheseyt hadde sprac die ridder tot hem seg- 
1 Gewoonte ^ Pat bet (nl. het slot) * Een van de dapperste * Schande 

ghende. lonck heere den camp en sal niet gheschien ghelijck 
ghi meent, desen dach suldi u rusten, si sullen u herberghen, 
groote eere doen, ende binnen dier tijt sullen si senden 
aenden hertoghe Marron die heere is van al dit lant, hem 
ontbiedende dat ghi hier comen sijt, ende dat hi come 
aensien den camp, inden wekken hi u recht doen sal na die 
gewoonte vanden casteele. Doen ginck die ridder tot sinen 
here Ytannos dien hi in een camer rustende vant, ende ver- 
telde hem hoe daer comen was een ridder, groot ende wel 
ghemaect van lichame, int aenschouwen een man van groote 
stercheyt, ende brengt een seer schoon vrouwe met hem. 

Hoe Ytannos den ridder ontfinc, hoe si campten tegen 

MALCANDEREN, HOE YtANNOS VERWONNEN WAS, ENDE HOE 
TURIAS GHEMAECT WORT HEERE VAN DAT GASTEEL. 

ALs Ytannos dat hoorde is hi terstont ghegaen int neerhof 
daer Turias ende Floreta met den schiltknecht waren die 
hi seer blijdelic ontfinc ende dedese vanden peerden sitten % 
daer nae nam hi henlieden byder hant, ende hy leydese 
in een seer scoone rijckelijcke gestoffeerde camer, ende als 
si in die camer waren sprac Ytannos tot Turias segghende. 
Heere ghi sijt willecome metter vrouwen die ghi hier bracht 
hebt, rust u met uwer vrouwen in dees camere, ontwapent 
u ende weest vrolic. Dese woorden geseyt sijnde is Ytannos 
beneden gegaen ende heeft die peerden doen bestellen, 
daer na heeft hi seer rijckelijcken teten doen bereyden 
ende alst al bereet was sijn si by malcanderen ter tafelen 
geseten, onderlinge goede chiere makende, ende als si geten 
hadden sprac die ridder vanden casteel tot Turias seggende. 
Here ie weet wel dat de ridder die de poorte verwaert u 
vertelt heeft tgene dat wi twee moeten becorten ^) maer om 
1 Afstijgen '^ Berechten 



Digitized by LjOOQIC 



27 

te meerder sekerheit begeer ie u selve dat te vertellen. Ende 
Ytannos verteldet hem van woorde te woorde inder selver 
manieren dat hem deerste ridder vertelt had. Daer na seynde 
Ytannos aenden hertoge Marron die daer bi in eene zijn stadt 
woonde zijnder genaden ontbiedende hoe opt casteel der 
campioens comen was een seer edel ridder met een scoone 
vrouwe. Dien dach rusten die ridders ende vrouwen met 
bliscappen. Des anderdaechs vroech wort Turias van sinen 
sciltknecht gewapent, daer Ytannos ooc gewapent quam tot 
hem seggende. Here belieft u dat wi onser saken een eynde 
maken. Laet ons ga^n in Gods naem sprac Turias, ie wilde 
wy alree ghedaen hadden. Nae desen nam Turias oorlof aen 
Floreta die onsen lieven heere badt dat hy Turias haer lief 
by staen wilde. Die ridders sijn terstont wel ghewapent te 
peerde gheseten ende also sijn si tsamen neven malcanderen 
ghelijck goede ghevrienden elck met sijn vrouwe ghereden 
ter plaetsen daer den camp geschien soude, welcke plaetse 
stont tusschen tcasteel ende die stadt daer dye hertoghe 
Marron woonde, die henlieden daer alree verwachtende was 
met veel volcx om den camp te aensiene, die vrouwen ghe- 
stelt op deen eynde vanden percke, verselschapt sijnde met 
veel edel notabele ridders. Ende die hertoghe, want hy iuge ^) 
was vander waerheyt, om dwelc hy wel mereken moeste 
tghene dat die ridders doen souden, so stelde hy hem int 
midden van den velde int hoochste. Als die ridders int perck 
waren, is die hertoghe neven hen ghereden, hen vertellende 
die maniere die si elckerlijck houden moesten. Daer na is 
hy wt dat perck ghescheyden rijdende tot sijn plaetse, ende 
gaf hen oorlof te beghinnen. Doen reden die ridders seer 
snellijck metten lancen tegen malcanderen in sulcker manieren 
dat Turias die sine brack, ende Ytannos die den steeck ont- 

fine werp die sine int sant als die ghene die hem daer niet 
meer mede verweren en mocht, want die ghewoonte sodanich 
was, terstont track elck sijn sweert. Ende alle de ghene diet 
aensaghen dochten dat si van dieven geen werck en maecten ^), 
tvier spronck wt den helmen vanden swaren slaghen die si 




malcanderen gaven, ende hoe den strijt onderlinghe langher 
duerde hoe si meer ontsteken worden inder herten, malcan- 
deren soo snellijcken met den sweerde slaende dat alle diet 
1 Dat zij aan het leven geen de minste waarde hechtten 

saghen verwonderden vanden groten slagen die Turias sloech, 
soo dat Ytannos bestont ') te flauwen, also dat hi hem soude 
verwonnen hebben ghegheven en hadde hy dat wt schaemten 
nyedt ghelaten, ende hadde wel willen rusten hadt hem 
moghen gebueren, want hi vanden slaghen seer vertravelieert ^) 
was dat hijse niet meer en conde verdraghen, des hi tot 
Turias sprack segghende. Heer ridder beliefdet u twaer tijt 
dat wi rusten. Dat en wil God nyet ghehinghen sprack 
Turias, dat wi sodanigen slapheyt thoonden in die teghen- 
woordicheyt van soo veel eelmans als hier sijn. Dese woor- 
den en hadde Turias niet so haest gesproken hi en gaf 
Ytannos metten sweerde eenen so swaren slach opten helm 
dat hy nalijcx ') ter aerden viel, des si alle diet saghen seyden 
dat Ytannos in vreesen vanden live *) was, want Turias 
sloech hem so snellicken slach op slach met so grooter 
cracht dat Ytannos zijn sweert niet verheffen en conde om 
Turias eenigen slach te gheven die hem deren mochte, des 
die heeren totten hertoghe spraken segghende. Heere weest 
des sekere dat de gene dye heer is van dat casteel der 
campioens die sal nu dienaer zijn. Ytannos verweerde hem 
ten besten dat hi conde, want hi midts veelheyt der 
slaghen machteloos wert, ende als hi die slaghen niet lan- 
gher verdraghen en conde, werp hi sijn sweert int zant, in 
een teeken dat hi hem verwonnen gaf, tot Turias segghende. 
Heer ridder ick geve u mijn sweert, maer ghi en derft mi 
des gheenen danck weten, want hadde ick na mijn begheren 
moghen victorie verwerven ick en soude u dat niet gheven, 
ick mach wel daghen dat ie u oyt sach, want al die eere 
die ie binnen vijf iaren verworven hebbe die hebdi mi doen 
verliesen op eenen halven dach. Davontuere heeftse u doen 
verliesen antwoorde Turias. Noyt en was mi die avontuere 

contrarie sprack Ytannos, teghen so vermaerden ridders als 
ghi sijt, ghelijc si my nu heeft gheweest teghen u. Heer 
ridder antwoorde Turias, die woorden en doen de daet niet, 
ghi hebt die victorie ghehadt teghen die ridders die ghi 
segt, ende ie hebse teghen u ghehadt, want ^) God so belieft 
heeft, een andere mach *) comen diese tegen my hebben sal, 
daerom en laets u niet verdrieten. 

Hoe die hertoghe Marron dat gasteel der campioens 
Turias in handen stelde. 

ALs die hertoge Ytannos verwonnen sach, was hy seer 
verwondert, ende dede. Turias den helm vanden hoofde 
nemen, want hy hadde grote begheerte sijn aensicht te siene, 
dwelc als hijt sach hem also scoone dochte als hi oyt ridders 
aensichte hadde ghesien, tot hem segghende. Warachtelijck 
heer ridder ghi dunct mi een duechdelijc moghende ridder 
inder wapenen, ghy sijt weerdich der vrouwen die ghi met 
u bracht hebt. Ie dancke onsen lieven heere die u hier 
beweecht') heeft, want door uwen persoon hope ie veel eere 
in mijn lant te verwerven. Ghi sult nu heere sijn van dat 
casteel der campioens daer ghi voortaen woonen sult, want 
ghy sijt die beste ridder die daer op woonde. Ende ie bidde 
u dat ghi eenige meerder bede aen mi begeert ten sal u 
niet geweygert worden, also verre alst in mijnder macht is. 
Heere die duecht ende fame uwer genaden deden mi in u 
lant comen om die te kennen sprac Turias, des ie grootelijc 
schuldigh ben God te dancken dat ie vassael ben van sodani- 
ghen heere. Ende hoe wel dat my niet en betaemt dat ick 
uwer ghenaden eenich dinek soude eyssehen, nochtans heere 
suldy sodanich wesen, want ie een arm vreemt avontuers 
ridder ben, dat ghi mi helpen sult tot mijn eerlijck onder- 
1 Want het > Kan < Geleid 

hout, want heere ic en hebbe geen renten noch rijckdom 
anders om dese vrouwe ende desen schiltknecht te onder- 
houden dan dat mi die goede heeren wt duechden *) geven. 
Aldus al coutende leyden si Turias met blijschappen ten 
casteele, ende als si int casteel quamen leyde die hertoge 
Marron metter hant Turias ende Floreta opt casteel dwelc 
hi Turias in handen stelde, henlieden minliken biddende dat 
si goederhande wesen wilden tot Ytannos ende tot sijnder 
vrouwen want hi sodanich is dat hy u goetwillichlijc dienen 
sal sonder verdriet. Here antwoorde Turias, ick sal in sulcker 
manieren met henlieden leven dat si geen clagens noot heb- 
ben en sullen. 

Hoe Turias die schoone Floreta troude. 

NU heb ie uwer ghenaden te kennen ghegheven heere 
sprac Turias mijn affairen, maer tghene daer ie meest 
bi hope gheëert te worden heb ie verswegen dwelc ie begeere 
te seggen na dien ghy mi begeert te helpen. Heere ie bidde 
uwer genaden om hulpe, want ie ende mijn vrouwe hebben 
malcanderen eet gedaen, nochtans en trouden wi malcanderen 
niet, ons kinderen en souden niet wettich sijn verleende ons 
God eenighe, daerom is mijn begeerte met uwe hulpe te 
houliken. Dwelc die hertoghe hoorende was des seer blijde, 
ende die feeste der bruyloft worde rijckeliken met veel eeren 
gehouden, in welcker feesten Turias aenden hertoge begeerde 
eenighe lourvoghels ^) om mede te vlieghen ^), ende twee 
gehoude *) ridders om met hem te woonen, ende die hertoge 
antwoorde dat hijt gheerne doen wilde. Aldus bleef Turias 
met Floreta heer vanden casteele, Ytannos met sijn vrouwe 
dienaer. Ende als die hertoghe van Turias scheyden soude 
badt hi hem dat hi den ridder Ytannos goedertieren sijn 
* Goedheid * Op de jacht afgerichte vogels * Jagen * Getrouwe 

soude. Nae alle dese woorden is dye hertoghe met vniech- 
den van Turias gescheyden, hem belovende dat hi hem ter- 




stont senden soude die twee ridders ende de voghels die hy 
hem hadde ghelooft, vanden wekken Turias hem grootelick 
bedancte. Ende die hertoghe en sprack inden weghe tot sijn 
heeren van geen ander saken dan van die duechdelicheyt 
van Turias, ende van dat schoone vrouwelijc wesen van 
Floreta. Turias ende Floreta woonden met groote wellusticheit 

op tvoornoemde casteel. Maer Floreta hadde groot ver- 
driet van den campen die Turias elcken dach doen moeste, 
mer Turias en was niet te passé als hi eenen dach sonder 
campen was. Ende als die fame verbreyt was inden lande 
daer ontrent daer eenige vermaerde ridders woonden die 
quamen hem versoecken ^), met de welcke hi grote feyten van 
wapenen dede, dat so hi op zommige dagen met drie ridders 
campte die in haer landen seer vrome ridders geacht waren, 
nochtans worden si van Turias verwonnen. 

Hoe coninck Ados quam tot den hertoge Marron 

DAT HI hem GHEVEN SOUDE DEN RIDDER VAN TCASTEEL 
DER CAMPIOENS, OM TE CAMPEN TEGHEN DEN CONINCK 
DiACOLO VAN HONGHERIEN. 

TGhebuerde op een tijt dat die coninck Diacolo van 
Hongerien die een ionc ient ^) ridder was tot den coninc 
Ados Floreten vader quam, van hem begeerende sijn dochter 
Floreta die hi hem te houwelicke belooft hadde. Daer op 
hem die coninc Ados antwoorde, dat zijn dochter Floreta 
niet en was in sinen handen, want si hem heymelic ghe- 
stolen was, so dat hi niet en wiste wie datse wech hadde 
oft waer si was. Van dese antwoorde was die coninc Diacolo 
so seer tonvreden dat hi niet en wiste wat beginnen, want 
hijse seer beminde om hare duecht ende schoonheit, totten 
selven coninc Ados segghende, dat hi haer eenen anderen 
man ghegeven hadde, die haer by avontueren meerder rijc- 
dom ghelooft ^) hadde. Ende hoe wel dat coninc Ados sijn 
onscult dede *), den coninc Diacolo vertellende die maniere, 
hoe si hem die gestolen hadden wt dat ^lof, nochtans en 
wilde dat coninc Diacolo niet ghelooven, ende beclaechde 
hem voor Tybas den keyser van Duytslant, daer coninc 

* Uitdagen ' Bevallig, lief ' Beloofd * Zich verontschuldigde 

Ados selve in presentien tegenwoordich reysde, om hem te 
verantwoorden. Als dan dese twee coningen voor den keyser 
waren, betegen ^) si deen den anderen met veel logentalen, op 
dwelcke si aenden keyser camp begeerden, dwelc hen die 
keyser consenteerde, bescheydende ^) eenen sekeren dach dat 
beyde die selve coningen den camp vech1;en souden. Ende 
die coninc Diacolo was een schoon ient ridder, vroom inder 
wapenen, dat sijns gelijcke inden keyserrijcke niet en was, 
hi hadde gevochten menigen camp teghen coningen, herto- 
gen, die hy meest altijt verwonnen hadde, so dat hem een 
yegelijc vreesde. Midts den welcken die coninc Ados den 
camp selve niet en begeerde te vechten, want hy wel bekinde ') 
dat hi niet so goeden ridder inder wapenen en was als die 
selve coninc Diacolo, noch dat hi ooc niet vinden en soude 
eenigen coninc oft prince die teghen hem den camp soude 
willen aennemen. Die coninck Ados tvoornoemde met veel 
sware gepeysen overleggende, hoorde seggen dat op tcasteel 
der campioens was een vermaert ridder van wapenen, dies 
hi dachte tot sinen maech den hertoge Marron te reysen, 
om met hem te spreken vanden camp die hem die keyser 
bescheyden hadde tegen den coninck Diacolo. Met desen 
gedachte is coninc Ados sijn thienste *) gereden totten her- 
toghe Marron, die welcke als hi hem sach, want hi van sijn 
coemste niet en wiste, so was hi seer verwondert, hem grote 
eere bewijsende, ende na den eten als si met blijschappen 
onderlinge goede chiere gemaect hadden, leyde coninc Ados 
den hertoghe in eenen hof daer vertelde hi hem int secreet 
die sake sijnder coemst, seggende, hoe die coninc Diacolo 
hem beroepen hadde voor den keyser om sijn dochter 
Floreta, die hi hem te houwelijcke gelooft hadde, seggende, 
dat ie die eenen anderen ghegeven hebbe, midts grooten 
^ Beschuldigden 2 Bepalende * Bemerkte * Met negen anderen 

schat diemen mi ghegheven heeft, dwelck die keyser hoorende, 
heeft ons beyden eenen dach van campe bescheyden om 
onsen twist metten swaerde ter neer te leggene, daerom 
come ie u bidden, want ie een out man ben ter wapenen 
onmachtich, op u hertelijcken als broeder begheerende dat 
ghi mi doet hebben den ridder van dat casteel der campioens, 
om voor my den camp te vechten, ie salt hem wel ver- 
ghelden. Hier op antwoorde die hertoge Marron den coninck 
Ados seggende. Heere die ridder is seer groot van manieren, 
ende en sal dat casteel niet willen laten, mochte den camp 
gheschien ontrent den casteele, hy souden wel vechten, maer 
ick duchte dat hy so verre niet en sal willen reysen, maer 
wy mogen tot. hem rijden, om bescheet van hem te weten. 
Nae dese woorden sijn si met malcanderen gereden totten 
casteele daer coninck Ados die warachtige geschiedenisse 
Turias vertelt heeft, ende als hy hem dat al te samen int 
langhe vertelt hadde, sprack hi tot hem, segghende. Heer 
ridder vol alre duecht, ie ben hier comen met mijn beminde 
maech die hertoge, om u te bidden dat u believen wille 
desen camp te aenveerden, ter liefden van mi, want ist dat 
ghi mi in desen gheen bistant en doet, so ben ie verloren. 
Heer coninc antwoorde Turias, ie geloove dat uwer ghenaden 
wel kenlijc *) is hoe ie den last hebbe te onderhouden de 
eere van desen casteele, so verre als mi moghelijc is, dwelck 
ie houde ten bevele van minen here den hertoghe. Maer 
heere alle dese redenen achter ghelaten, by oorlove vanden 
hertoghe minen here ende om uwe eere te vermeerderen 
sal ie desen last aenveerden al ist nochtans dat mi verdriet 
so verre te reysen want here als ie op dit casteel quam 
was minen wille ghedisponeert in anderen contreyen niet te 
soecken eenige avontueren dan die hier tot desen casteele 

quamen^ maer want ^) ick u inder noot mercke, so belieft 
mi den last te aenveerden behoudelijc nochtans dat wi ons 
op die waerheyt fonderen^) oft sodanich is als ghi segt, ende 
oft u de ioncfrouwe ghestolen is ghelijc ghi segt. Ende 
coninc Ados antwoorde segghende. Tis also warachtich als 
God die eewighe waerheyt is des ie dmeeste verdriet heb 
mijn dochter so onnoselic te verliesen, ende om deswille 
voor den keyser beclaecht. Als Turias dit hoorde seyde hi. 
Heere en verstorbeert u niet, ie en spreke van uwer dochter 
niet, mer na dien ghi goet recht hebt soo aenveerde ick 
inden naem Gods desen camp voor u. Coninck Ados dese 
woorden hoorende, omhelsde Turias met blischappen hem 
grootelijcken bedanckende ende grote giften ghelovende ^). 
Doen geloofde Turias den coninck niet te falieren *) so 
verre hi ghesont ende zijnder leden machtich ware, ende 
gheloofde binnen twaelf daghen biden coninc te sine in die 
stadt van Amposta daer die keyser doen ter tijt teghen- 
woordich was daer den camp gheschien soude, welcke stadt 
vier dachreysen was vanden casteele daer Turias woonde. 
Dese gheloften aldus gheschiet sijnde, is de coninc van Turias 
ghescheyden, ende metten hertoghe ghereyst. 

Hoe Turias Floreten vertelde dat hy den camp voor 

HAREN vader AENGENOMEN HAD, ENDE HOE HI METTEN 

CONINC Ados reysde bi den keyser. 

ADos de coninck metten hertoge wech gereden sijnde 
is Turias op tcasteel bi Floreta ghegaen haer vertellende 
hoe hy den camp aengenomen hadde ter liefden van haer 
om haren vader te believene. Floreta hoorende dat haer 
vader daer geweest hadde wort seer bitterliken screyende 
om dat si hem niet toe gesproken en hadde inder herten 
* Omdat 2 Gronden ' Belovende * Te kort te schieten 

denckende dat si tot groot ongeluck van haer moeder ghe- 
boren was, maer nochtans dancte si Turias hertelijcken dat 




hy ter liefden haers vaders dien last aenveerde, onsen lieven 
heere biddende dat hi hem victorie verleenen wilde. Turias 
heeft terstont aen haer oorlof ghenomen ende is metten 
ridder Ytannos ende met eenen pagie ghereden totten her- 
toghe Marron daer hem coninck Ados verwachtende was. 
Des anderdaechs heeft coninc Ados ende Turias aenden 

hertoge oorlof genomen ende zijn met malcanderen so lange 
gereyst dat si quamen in die stadt van Amposta daer die 
keyser was, byden wekken alree comen was dye coninc 
Diacolo met grote triumphe, want hem die keyser seer 
beminde. Als dese twee coningen voor den keyser waren 
sprac die coninc Diacolo totten coninc Ados seggende. My 
dunct dat ghi besorcht sijt vanden camp die wi doen moeten, 
suldi selve vechten oft sal een ander voor u vechten. Doen 
quam Turias voor den keyser op sijn knien vallende, hem 
die handen cussende, seggende. Heer keyser believet uwer 
ghenaden, ick sal voor den coninc Ados vechten den camp 
teghen den coninc Diacolo. Coninc Diacolo Turias woorden 
hoorende, en was niet wel te vreden, want hem docht ^) dat 
Turias een vroom ridder was, ende hadde den camp liever 
gevochten tegen coninc Ados, die een out machteloos ridder 
was, daerom sprack hi totten keyser seggende. Here ie en 
consentere niet dat die coninc Ados voor hem sal laten 
vechten eenen anderen ridder, ten si eens conincx ende 
eender coninginnen sone, gelijc 'als ie ben. Daerom en sal 
den camp niet gelaten worden tusschen ons beyden, sprac 
Turias, want ie ben eens conincx ende coninginnen sone so 
wel als ghi. Die keyser dat hoorende, verblijde des hem, 
vragende wiens sone hi ware. Hi antwoorde, ie ben Turias 
die sone vanden coninc Canamor, ende der coninginnen 
Leonella van Persen. 

Hoe Turias den coninc Diacolo inden camp verwon- 
nen HEEFT ENDE DOOT GHESLAGHEN. 

ALs die coninc Diacolo dat hoorde, hadde wel gewilt dat 
hi den camp noyt beroepen en hadde, ende Turias sprac 
tot hem seggende. Heer coninc maect u gereet om uwe eere 

iHij wist 

te beschermen, want ie die ghene ben die des conincx Ados 
oneere wreken sal. Vrient ghi vermeet u grote dingen, sprac 
Diacolo, maer inden campe salmen sien hoet gaen sal. Heer 
coninc ghi segt waer, sprac Turias, want men kint die 
vromicheyt ^) aen die feyten. Nae desen sijn die twee ridders 
ontrent tercie tijt *) int perck gereden beginnende den camp, 
op malcanderen elck drie seer groote lancien brekende met 
sulcker cracht dat die peerden onder hen buychden, so dat 
si beyde seer raschlijc afstaen moesten te voete. Terstont 
als si te voete waren, liepen si tot malcanderen slaende, so 
dat alle die ghene diet saghen verwonderden, die helmen 
waren tot veel steden ') gheblutst, ende die schilden ghe- 
cloven. Turias pantsier was menichsins*) gheschuert, ende 
hy tot veel steden ghewondt. Maer die coninck Diacolo 
was ghesondt, ende sijn pantsier onghescheyndt *), want het 
was betoovert, toebehoorende den keyser diet hem gheleent 
hadde om den camp te vechten, ende twas sodanich van 
crachte datmen den ghenen diet aen hadde niet wonden en 
conde want het was so sterc datmen met geen sweert noch 
wapene daer door slaen noch steken en mochte. Ontrent der 
noentijt die keyser compassie hebbende op Turias die seer 
mishandelt was, ende vanden bloede sijnder wonden heel 
root, geboot den iugen ®) dat si den camp opnemen ') souden, 
want die ridders malcanderen genoech ondersocht hadden. 
Door dit bevel des keysers sijn die iugen tot den ridders 
gegaen die si van malcanderen ghesceyden hebben, henlieden 
dbevel des keysers vertellende. Dwelck Turias verstaende 
sprac seggende. Ter genaden des keysers wil ie mi gheerne 
stellen, maer niet voor dat een van ons tween vanden live 

* Dapperheid ^Tertia hora, het derde uur, d. i. 's morgens te 9 uur 

'Op veel plaatsen *Op velerlei wijze » Ongeschonden 

• Juges, (kamp)rechters ^ Doen ophouden 



Digitized by LjOOQIC 



40 

berooft is. Met dese antwoorde sijn die iugen wten percke 
gegaen, ende de ridders hebben den strijt wederom bestaen 
met so feilen slagen dat het vier wten helmen spranc ghelijc 
oft si invierich *) hadden gheweest, des die keyser sprac totten 
coningen die bi hem waren segghende. Wat segdi ghi heeren 
van dees twee campioenen, de welcke vanden tween dunct 
u datter doot bliven sal, daer op si alle tsamen antwoorden 
datter Turias bliven soude hoe wel dat hi nochtans seer 
vrome slaghen sloech, want sijn harnasch te veel steden 
ontwee gheslaghen was ende hy seer ghewont. Die coninck 
Diacolo den ridder Turias also gewont siende sprac tot hem 
segghende. Heere nu kenne ie u vroomheit ter wapenen 
die ie van u heb hooren vertellen die meerder in u is dan 
in anderen ridders, dwelc ie wel mercke aen minen helm, 
aen mijnen schilt, maer niet aen mijn lichaem, ende ie dencke 
dat ghi ooc wel ghevoelt oft ie eenige feyten van wapenen 
can, dwelck ie u noch beter te kennen geven sal met mijn 
sweert in u lichaem. Ghi segt seer wel, antwoorde Turias, 
maer en haddy dat pantsier niet aen ghi sout anders spreken, 
ende al ben ie mismaect van bloet mijnder wonden en weest 
daeromme niet truerich, want ten eynde vanden stride sal- 
men sien wie dye eer ende prijs behouden sal. Ghi ghevoelt 
alree wel sprac die coninc Diacolo dat ie die eere behouden 
sal. Die keysere, die coningen ende alle dander grote heeren 
meenden dat si onderlinge den peys tracteerden *), des de 
iugen tot hen quamen om dat te vernemen. Turias dat 
merckende sprac. Here wi hebben te lange sprake gehouden. 
Met dien sloeghen si op malcanderen so feilen slagen dat 
alle de ghene diet sagen verscricten. Als Turias sach dat 
hi den coninc niet wonden en conde so sterc was dat pant- 
sier, heeft hy hem in sijn armen ghenomen so langhe met 
ï Gloeiende * Over den vrede onderhandelden 

suicken cracht tegen bem worstelende dat hy hem ter aerden 
werp hem so veel grote sware slagen metten sweerde ghe- 
vende dat hi sijn lichaem swaerlijc blutste *). Doen sprac die 
coninc Diacolo tot Turias seggende. Ie pn weet niet hoe 
onsen strijt eynden sal, ten si door mirakel van God. Dat 
weet ie wel sprac Turias, dat ie u doode oft ghi my, oft dat 
ghi wederroept donrecht dat ghi den coninc Ados opgheseyt 
hebt, ende also suldy altijt met oneeren leven, anders geen- 
sins en sal onsen strijt gheeynt worden, dan door een van- 
den twee voornoemden saken^), daerom laet ons des een 
eynde maken, want tis schande dat wi dus lange rusten in die 
presentie van so veel eelmans als hier tegenwoordich zijn. 
Doen bestonden si den derden oploop ende van dier tijt voort 
was die coninc Diacolo zijn macht verliesende. Dwelc Turias 
merckende gaf hem so veel sware slagen deen na dander 
opten helm dat hi hem tgevoelen dede verliesen, dat hi ter 
aerden doot viel int harnasch versmacht vanden slagen die hem 
Turias gaf, so dat hem noyt druppel bloets wt den live en liep. 
Als Turias sinen viant doot sach hief hi sijn handen ten hemel 
onsen lieven heere danckende. Die menige ^) was blijde vander 
doot des conincx, want hy een seer hoveerdich wreet coninc 
was, ende die zommige hadden des rouwe, ende aldermeest 
de keyser, want hi hem gunstich was ende seer beminde. 

Hoe Turias met groter eeren wten percke gheleyt 

WAS, HOE DIE keyser SIJN WONDEN DEDE GHENESEN, ENDE 

HOE Turias Floreta eenen brief seynde. 

Diacolo inden campe doot zijnde, wort Turias met groter 
eeren gheleyt in des keysers hof, daer hem quam besien 
die keyserinne, haer dochter Exceleonesa, met veel vrouwen 
ende ioncfrouwen, dye alle groot verlangen hadden, om hem 

* Kneusde * Oorzaken, redenen ' Menigeen 

ongewapent te siene, ende Exceleonesa sprac seggende. 
Weynich heeft den coninc Diacolo dat betovert pantsier 
gheholpen. Dochter het heeft hem veel geholpen sprac die 
keyserinne, want dese ridder soude hem veel lichteliker 
gedoot hebben en hadde tpantsier gedaen. Na desen geboot 
die keyser datmen Turias sijn wonden genesen soude, ende 
hem wort daer veel eeren gedaen, tot dat sijn wonden ge- 
nesen waren, ende de coninc Ados sprack totten keyser 
seggende. Here ie ben ontslagen der querellen % die de coninc 
Diacolo mi eysschende was. Here ghi sijt ontslagen als een 
oprecht coninc, sprac de keyser, ende tis recht dat ghi 
Turias voortane bemint. Ende dye coninc Ados en ghinc- 
noyt van Turias, die wijle datmen zijn wonden genas, seer 
sorchvuldich voor hem zijnde. Binnen dien middelen tijt 
seynde Turias aen Floreten eenen brief, haer ontbiedende 
dat hi den camp gewonnen hadde, ende dat die coninc 
Diacolo zijn viant doot was, ende dat hem die keyser niet 
en wilde laten comen. Als Floreta den brief van Turias 
sach custen si dien seer dicwil, onsen lieven here danckende 
vander victorien die hi Turias verleende inden campe. Turias 
desen brief schrijvende, wort dat die keyser siende die hem 
vraechde, waer hi dien brief seynden wilde. Turias antwoorde 
aen Floreta zijn wijf, haer ontbiedende zommige dingen om 
zijnder genaden te dienen. 

Hoe die keyser aen Turias begeerde dat hy sijn wijf 
halen soude, ende bi hem comen woonen. 

SEer hertelijc begheerde die keyser aen Turias dat hi zijn 
wijf ontbieden soude ende bi hem comen woonen, hi 
soude hem veel duechden doen ^), so dat hi hem in corten tijde 
groot maken soude in sijn hof. Turias des keysers woorden 
* Strijd * Vele gunsten bewijzen 

verstaende, duchte dat hi hem soude willen behouden bi 
foortsen *), dies hi den keyser antwoorde, seggende. Here 
uwer genaden believe mi te laten blijven inden lande daer 
ie woonachtich ben, want here de hertoge Marron en soude 
mi mijn huys vrouwe nyet laten volgen, noch ie en soude 
hem dies gheen oorlof willen bidden, want hi mi meer 
duechden gedaen heeft, dan ick ymmermeer verdienen mach. 
Mijnen persoon sal altijt tuwen dienste bereet zijn, in alle 
tghene dat mi uwe genade gebieden sal, mer here laet mi 
met mijn huysvrouwe opt casteel blijven. Als hem dye keyser 
dese woorden hoorde seggen, en wilde hy zijn begeerte niet 
weygeren tot hem segghende. Na dien u niet en belieft hier 
te wonen, blijft met uwen sciltknecht zommige dagen in 
mijn hof zonder uwen cost ^) ende al dat ghi begheert sal 
ie u doen geven. Ende Turias antwoorde den keyser dat hi 
tsijnder begeerten also doen soude. Aldus bleef Turias zom- 
mige daghen met Ytannos in des keysers hof. Ende vander 
tijt dat Turias den camp gevochten hadde totter tijt dat 
hi heel gesont was, waren die keyserinne ende Exceleonesa 
over hem seer sorchvuldich, inder manieren dat altijt bi 
hem was de keyserinne oft haer dochter, also dat menich 
amoreus woort ende lieflic versoeck gesciede tusschen Turias 
ende Exceleonesa dye met sijn liefde seere bevanghen ^) was, 
niet denckende op eenighe schande oft blamacie die haer 
door sijn liefde toecomen mochte. 

Hoe die keyser gheboot te halen dat doode lichaem 
vanden coninck diacolo dat int perck doot lach. 

Die keyser in zijn palleys zijnde gheboot alle den heeren 
die bi hem waren dat si den dooden lichaem van den 
coninc Diacolo halen souden, dwelck si seer eerlijc *) deden 
* Met geweld ^ Op mijne kosten ' Vervuld * Met veel eer 



Digitized by LjOOQIC 



44 

ghelijc eenen coninc toebehoort. Als hy int hof bracht was 
dede hem die keyser ontwapenen, ende hi en hadde nyet 
eene open wonde, maer dat lichaem was al vol groote blutsen 
swert gelijck kolen vanden swaren slagen dye hem Turias 
hadde ghegheven, vanden welcken alle die heeren verwon- 
derden. Ende die keyser sprac seggende. Siet ghi heeren 
welcken cracht des ridders die desen vromen coninc ghe- 
doot heeft sonder bloetreyzen *), maer heeft hem met foortzen 
zijnder slagen int harnasch doen versmachten. Here hadde 
Turias dat panchier aen, spraken die heeren, hy en ware 
niet te verwinnen^ Ende die keyser dede tpanchier over al wel 
versoecken *) oft eenich letsel hadde, mer si vonden dat heel 
ongeschent des de keyser sprac seggende. Nu is mijn pan- 
chier wel ondersocht ^). Heer vader sprack Corvelin des keysers 
sone, hadde Turias dat panchier so waren versaemt twee 
die stercste dinghen der werelt. Die keyser seynde Turias 
terstond t dat panchier, dye dat danckelijck ontfinck om der 
ghiften wille, mer niet om eenighen camp daer mede te 
vechten, segghende dat die ghene die met sodanighen wapene 
eenen riddere inden campe doode, die doode den selven 
valschelijck ende niet ghelijck dat behoorde. Dit al gheschiet 
zijnde gheboot dye keyser des conincx Diacolo lichaem eer- 
lijck te begraven ghelijck dat eenen coninck toebehoorde, 
daer na is een yeghelijck tot zijnder herberghen ghegaen. 

Hoe Turias den coninck Ados vertelde alle die ge-' 

SCHIEDENISSE VAN ZIJN DOCHTER FLORETA, ENDE CONINCK 

Ados Floreta zijn dochter besochte opt casteel der 
campioens. 

ADos die coninck bleef in des keysers hof, dien Turias 
vertelde hoe hi zijn dochter wech geleyt hadde, ende 
ï Zonder eene bloedende wonde toe te brengen * Onderzoeken * Beproefd 

wat fortuynen *) hi om haer geleden hadde. Dwelck die coninc 
hoorende seer verwondert sijnde sprac tot Turias seggende. 
Sone na dien dat God belieft heeft, dat mijn dochter u wijf 
is, dancke ie hem groteliken der gracien die hi mi bewesen 
heeft, ende ie begeer haer te besoecken, die wijle dat ghi 
hier sijt, want ie heb groot verlanghen haer te spreken. 
Here daer met suldy my grote liefde bewijsen, ende ie sal 
u volgen so iek eerst ean. Des anderdaeehs vroeeh is die 
coninek Ados vanden keyser geseheyden, reysende tot dat 
Gasteel der eampioens, ten huyse van Turias. Ende Corvelin 
des keysers sone quam in zijns vaders hof om Turias, dien 
hy in zijn herberge leyde, daer hi hem grote eere bewees, 
alle die heren quamen hem besoeeken ende met hem eouten. 
Als Turias in redeliker ghesontheit was, seynde die keyserinne 
om haren sone dien si vraeehde of Turias gesont waer, dat 
hi hem tot haer soude doen eomen, want si een weynieh 
met hem spreken wilde. Corvelin is in sijn herberge gegaen 
om Turias dien hi int hof braehte, daer hi seer feesteliken 
ontfangen wert van die keyserinne, van Exeeleonesa haer 
doehter, vanden anderen vrouwen ende ionefrouwen. Turias 
was seer blijde dat hy Exeeleonesa tot sijnder belieften ^) 
sien moeht, hoe wel dat hi haer tot anderen tijden gesien 
ende gesproken had, mer niet tot sijnder belieften. De 
keyserinne is op een bane neven Turias geseten met haer 
doehter Exeeleonesa, ende Corvelin is wter eameren gegaen 
met den heren spaeeren. Na dat die keyserinne een weynieh 
met Turias gesproken had, is si in haer eamer gegaen, want 
haer die keyser riep. Als dan Turias bi Exeeleonesa met 
zommige vrouwen was, bestont ^) hi seereteliken haer van 
liefden te versoeeken, tot haer seggende. Vrouwe uwe dueeht, 
uwe sehoonheyt, uwe volmaeete perfeetie die door alle lan- 
1 Rampspoed ^Zoo vaak en zoo lang het hem lustte 'Begon 

den vernaemt ') zijn, hebben my in dit lant doen comen, om 
bi eeniger manieren tot u te comen, ende dese woorden 
seggende, trac hi eenen rinc van zijn hant tot haer seggende. 
Vrouwe ontfaet ^) desen rinc ter liefden van mi, op dat uwen 
keyserliken persoon mijnder altijt gedencke. Heer ridder 
antwoorde Exceleonesa, ie en begeer van u geen pant dan 
die duechdelike fame diemen van u sprekende is, u biddende 
dat ghi mijnder niet vergeten en wilt. Vrouwe sprac Turias, 
nu ben ie van alle ander landen ghescheyden, dit lant voor 
mijn natuerlic lant verkiesende, daer my uwe liefde altijt 
sal doen leven, mits den wekken ie mi selven rekenen sal 
die gheluckichste diender van die alderduechdelicste vrouwe 
der werelt [ende] uwen persoon nemmermeer laten te prijsen 
door eenich geluc oft ongeluc dat mi toecomen mach. lonchere, 
antwoorde Exceleonesa, seer wel heb ie verstaen uwe woor- 
den die goederhande zijn waer therte sodanich, mer die con- 
dicien der mans zijn sulck van manieren, dat so wanneer si 
vanden vrouwen haer begeerte verworven hebben, so ver- 
smaden si dye, desgelijck denc ie dat ghi ooc sout doen. Ie 
geloove u sprac Turias, dat ie ter liefden van u nemmermeer 
wt ws vaders hof scheyden en sal. Ist sake dat ghi also doet 
gelijc een getrou ridder antwoorde Exceleonesa, ick sal al 
doen wat u believen sal. Mettien custe Turias haer handen, 
die wit waren als albasten ende dancte haer grotelijcken, 
haer bi eede gelovende altijt getrouwe te sine, dwelcke hi 
haer namaels qualijc gehouden heeft. 

Hoe Turias ende des keysers dochter met subtijl- 
heden versaemden^) in des keysers hof. 

TUrias seer begeert ende bemint zijnde vanden keyser, 
van die keyserinne, van Corvelin, vanden heeren hof, 

> Beroemd * Ontvang 'Bijeenkwamen 

den vrouwen, ende van alle den ghenen die int hof waren, 
heeft in corter tijt gheweten alle die wtgangen ende ingan- 
gen om int hof te comen. Ende Exceleonesa gaf hem te 
kennen dye maniere hoe hi haer soude moghen verwerven 
in eenen hof, die in haers vaders palleys stont vol diversche 
bomen, vruchten ende cruyden, tot hem seggende waert dat 
si daer haer begeerten niet volbringen en conden dat si niet 
en wiste eenige plaetse oft stede om met malcanderen te 
versamen. Ende dit opset al dus concluderende riep Cor- 
velin de ionghelinck die tot zijnder herberghen gaen wilde, 
Turias tot hem seggende. Vrient laet ons van hier gaen 
want tis spade. Doen nam Turias aen haer oorlof seer blij- 
delicken met goeder hopen van haer sceydende, dwelck 
Exceleonesa seer verdpetelijcken was, want si hem so seer 
beminde dat si wel altijt bi hem hadde willen wesen. Men 
sal weten dat desen hof daer Exceleonesa haer ghinc ver- 
wandelen ^) met haer ioncfrouwen heel ommuert was met 
eenen hoogen muer, staende niet verre van Corvelins her- 
berghe, so dat men vander selver herbergen inden hof sien 
mochte^), want die herberge veel hoogher dan den hof stont. 
Van daer sach Turias den inganc ende den wtganc vanden 
hof. In desen hof verre vanden anderen boomen stont eenen 
groten roosegaert so seer dicke van groenen loveren dat die 
sonne van geen der siden daer door scijnen en conde. Met 
desen roosegaert was heel omringelt een scoon prieel vol 
diveersche welrieckende cruyden. Ende om de scoonhe5rt 
vanden selven rosegaert ginc Exceleonesa altijt int selve 
prieel met haer ioncfrouwen spaceren '), dicwils haer noen- 
maeltijt daer doende. Ontrent vier oft vijf daghen na dat 
Turias ende Exceleonesa met malcanderen gesproken hadden 
is Exceleonesa op eenen morgenstont seer vroech, die wijle 

1 Met wandelen vermaken ^ Kon ' Wandelen 

dat die keyser noch slapende was in desen hof comen 
met een van haren secreetsten ^) vrouwen Vergona geheeten. 
Turias siende Exceleonesa met de voornoemde Vergona staen 
couten neven den roselaer overpeysde oft hi daer sonder 
eenich perijckel *) soude mogen comen, ende mercte dat 
hi bi geender manieren inden hof comen mocht dan by 
nachte, dwelcke hi also volbrachte, want inden navolgenden 
nacht als alle tvolc in rusten was, is hi secretelic van Cor- 
velin wt sijn herberge gegaen tot aenden muer vanden selven 
hof al om soeckende eenige maniere om daer binnen te 
comen. Ten laetsten is hi op den muer geclommen daer hi 
een weynich neerachtich ^) was, voorts vanden muer inden 
hof springende. Als hi inden hof was ghinc hi tot alle siden 
siende oft hi yemant vernemen *) mochte, hi ginck onder die 
poorte des palleys luysterende, mer hem dochte dat al sliep, 
want hi en hoorde geen geruchte. Van daer keerde hi wederom 
inden hof daer hi onder eenen araenniboom *) ginc liggen 
slapen. Des morgens inden dageraet als hi ontwaecte dachte 
hi in hem selven dat hi een doot man soude wesen waert 
sake dat hem yemant inden hof vername diet den keyser 
te kennen gave. In desen gedachte inden hof over al gaende 
eenige stede soeckende daer hi hem bergen mochte, wort 
hi den rosegaert siende, onder den wekken hi terstont ginc 
sitten, verwachtende dat Exceleonesa zijn lief inden hof 
comen soude, grooten honger ende dorst lidende. Ende na 
der noenen als dye keyser geten had is Exceleonesa met 
drie van haren ioncfrouwen inden hof gegaen spaceren gelijc 
si dat dagelijcx gewoone was te doen. Turias onder den 
roselaer gerect liggende sachse comen des hy sonderlinge 
blijschap hadde, nochtans vreesende dat hem dander ionc- 
vrouwen sien souden, hem seer stille houdende. Exceleonesa 

* Meest vertrouwde « Gevaar ' Lager ♦ Bemerken » Oranjeboom 

ginc metten hangenden hare, dwelc si seer scoon had ende 
blincte gelijc gout. Onder den roselaer ginck si ende die 
ander ioncfrouwen gemeenlijc haer wasscen ende kemmen. 
Si hadde omgeslagen eenen scarlaken mantele met cindael ') 
gevoedert, wekken mantel terstont als si inden hof quam, 
hare secrete vrouwe Vergona gaf. Als si een weynich tijts 
inden hof gespaceert hadden, gaende na den rosegaert, ende 
Exceleonesa een goet stuc voor dander ioncfrouwen gaende 
wort si Turias siende, des si bescaemt was, hem teeken 
doende dat hy stille blijven soude, ende nam Vergona aen 
deen side tot haer segghende. Vriendinne ghi weet wel dat 
ie u inder herten meer beminne dan eenich vanden anderen 
vrouwen, ende ie sal u voortaen beminnen als mijn eygen 
leven, so verre als ghi verborgen hout een secreet dat ie u 
te kennen geven sal. Vrouwe antwoorde Vergona, ghi en 
derft mi niet proeven *) ie en ben so slecht niet ie en sal 
uwe eere bewaren tot in mijn doot, ende uwe genade en heeft 
my noyt vonden in eenighe faute, daerom en laet mi niet 
te seggen tgene dat u belieft, want ie bereet ben terstont 
te volbrengen alle tgene dat uwer ghenaden mi gelieft te 
bevelen. Mijn wtvercoren vriendinne sprac Exceleonesa, oft 
ie met goeder herten eenen ridder so hertelicken beminde 
dat ie door sijn liefde die doot sterven wilde, soudi dat met 
mi wel secretelij ck houden. Vrouwe antwoorde Vergona, ten 
is geen dinc ter werelt dat u belieft ie en salt doen ende 
helpen dat secreet bliven sal. Ie en beminne geen dinc ter 
werelt so seer als Turias sprac Exceleonesa, want hi is een 
seer duechdelijc vroom ridder ende eens conincx sone so 
ghi wel weet, daerom soude ie wel willen vinden eenich 
middel om hem hier inden lande te doen blijven, op dat 
hem mijn vader mi te houwelic gave, om dwelck ie hem 
1 Zijden stof 'Het is niet noodig mij op de proef te stellen 

begheere te believene in alle tghene des hi aen mi begeert. 
Vergona dese woorden hoorende sprac. Vrouwe uwer ghe- 
naden believe mi te gebiedene tgene dat u belieft gedaen 
te hebben. Mijn vriendinne sprac Exceleonesa, tghene dat 
ie begheer is dat ghi met dees ander ioncfrouwen gaet sitten 
onder ghenen boom, want ie onder desen rosegaert een 
weynich te rusten begheere met Turias dien ie daer hebbe 
doen comen. Vergona dat hoorende was heel bescaemt van 
tgene dat haer vrouwe bestaen hadde, maer si en dorste 
haer niet berispen, ende is metten anderen ioncfrouwen een 
goet stuck van daer gegaen, tot haer lieden seggende dat 
haer vrouwe Exceleonesa een weynich wilde slapen onder 
den roselaer. Terstont als de ioncfrouwen een weynich van 
daer waren is Exceleonesa gegaen onder den roselaer by 
Turias, daer hy sinen wil met haer gedaen heeft. 

Hoe die keyser inden hof quam de wijle dat Exce- 
leonesa BY Turias onder den roselaer was, ende 

VANDER VREESEN DYE TURIAS HADDE, ENDE HOE Hl ONT- 
QUAM. 

Die wile dat Turias met Exceleonesa onder den roselaer 
sijnder herten solaes ^) drivende was, is die keyser inden 
hof comen spaceren den welcken Vergona siende wort, des 
si rasschelic ghinc tot den roselaer haerder vrouwen seg- 
gende dat de keyser inden hof was spacerende. Exceleonesa 
dat hoorende wert dootverwich van vervaertheit ende Turias 
sprac tot haer seggende. Och vrouwe wat sal mijns gheschien 
worde ie gesien. Exceleonesa van groter vreesen wranc haer 
handen seggende. Mijn alderliefste lief ick en weet ws *) 
gheenen raet, ie soude u leven met mijn doot coopen mocht 
my gheschien, mer heere dat beste dat ie dencken can is 

* Vermaak, vreugde ^ Voor u 

dat ghi u niet en ruert hier stille blivende, ende ie sal gaen 
tegen den keyser minen vader couten hem gheselschap hou- 
den, ende God wil u bewaren op dat ie u doot voor mijn 




ooghen niet en aenscouwe, want wort mijn vader ws gheware 
so is onser beyder leven ghedaen. Exceleonesa dese woorden 
gheseyt hebbende is secretelijck van onder den roselaer 
gegaen tot haren vader een blide gelaet thoonende, haer 
ghelatende recht oft si van haer camer ghecomen hadde, 
Inder selver tijt dat Turias noch met Exceleonesa onder den 
rooselaer was, ende die keyser inden hof spaceerde, so vochten 
twee ionghelingen heeren van des keysers hove binnen üit 

palleys, so dat de een den anderen doot sloech. Ende die 
den dootslach dede vloot in een kercke die seer gheprevi- 
lezieert was vanden voorleden pausen ende keyseren midts 
welcke previlegien men niemant wt der selver kercken halen 
en mochte om gheenderhande misdaet. Als den keyser dese 
tidinge geseyt wort vander doot des ridders sloech hi voor 
sijn borst wt droefheden, want hi den selven seer beminde, 
ende om dat in sijn palleys geschiet was, docht hem dat hy 
midts dien onteert was, ende fantaserende ') inden hof gaende 
bleef hi neven den roselaer stille staen. Dwelc Turias siende 
meende wel dat hem die keyser ghesien hadde. Ende die 
keyser keerde sijn hooft tot sijn dochter seggende. Ter droever 
tijt quam ie hier, seer luttel was my cont datter gesciet is, 
gaet roept my eenen poortier. Exceleonesa ende Vergona 
al bevende wt vreesen duchtende dat die keyser Turias 
gesien hadde, ghinghen totter poorten des hoofs den poortier 
seggen dat hem dye keyser spreken wilde. Die poortier voor 
den keyser comende, sprac die keyser seer verstoordelic tot 
hem seggende. Doet terstont een deel gewapende mans hier 
comen, om te volbrengen tghene dat ie hen bevelen sal. 
Exceleonesa dat hoorende bestont die handen te wringen, 
bitterlic te screyen, wenschende dat si in daerde hadde mogen 
sincken, want si dachte dat Turias gesien was, meenende 
dat de keyser dye gewapende mans ontboden hadde om dat 
si Turias doot slaen souden. Ende Turias horende dat de 
keyser om volc sende ende merckende dat hi vander steden 
niet en ghinc, dachte in hem selven dat hem die keyser 
gesien hadde, niet anders dan die doot verwachtende. Exce- 
leonesa bedruct sijnde totter doot is neven eenen araniboom 
ter aerden gheseten, tot de welcke Vergona sprac seggende. 
Vrouwe, al siet hem die keyser ghi en sult niet sterven om 

dat ghi zijn dochter sijt, want na dat ie mercke so en is 
dit volc niet dan om Turias doot te slane. Nemmermeer 
en moet God gehingen sprac Exceleonesa, dat ie een ure 
nae sijn doot leve, laet ons gaen in ons camer eer die ge- 
wapende mans comen, op dat wy dese droefheyt niet en 
aenscouwen. Met dien sijn si na de poorte des hoofs gegaen 
daer haer de gewapende mans int gemoet quamen, de welcke 
si siende is ter aerden geseten, want midts *) bangicheyt haerder 
herten en conde si vander stede niet gegaen. Als dan Turias 
die gewapende mans totten keyser comen sach en dorste hi 
midts vervaertheden niet een lidt roeren meer vreesende die 
doot dan hopende te leven, hi stelde hem op sijn knien, 
sinen mantel om sijn armen windende, sijn rappiere wter 
scheyden treckende, inder herten denckende dat hi op hen 
lieden slaen wilde, want het waer eerliker vechtender hant 
doot te bliven dan als een moedeloos met oneeren te blijven. 
Ende als Exceleonesa tvolc voor den keyser sach, wenschte 
si haer bi Turias om hem te vertroosten, ende daer met 
hem te sterven, want si na sijn doot niet en begheerde te 
leven. Dese gewapende mans voor den keyser zijnde, is door 
de poorte inden hof comen een coninc met twee graven die 
door den hof wandelende ghingen tot dat si neven den 
keyser quamen, die totten selven coninc ende twee graven 
gegaen is totten ghewapenden mans seggende. Verbeyt hier 
een weynich tot dat ie met dese heren hebbe gesproken, 
ende als si wech sijn sullen wi ordineren tghene dat ons te 
doene staet. Mettien is hi van die gewapende mans ghe- 
scheyden ende totten heeren gegaen. Dese woorden al tsamen 
hoorde Turias die wel meende datmen die op hem gesproken 
hadde, denckende dat sijn leven verre comen was, dies hi 
van wille was op henlieden te slane, maer hi bedwanck 

sinen wille, in hem selven peysende, dat hi tegen hen allen 
niet en soude mogen *) vechten, des te meer want *) die keyser 
daer tegenwoordich was, ende al waert sake dat hi twee of 
drie van henlieden doot sloege dander souden hem terstont 
vangen ende dan een quade doot doen sterven. Aldus ver- 
anderde hy sijn gedachte, met grote sorge *) onder den 
roselaer blivende, in sijnder herten seggende, ie sal op die 
genade Gods verwachten, ende weten eerst op wien dat dese 
woorden gesproken zijn. Na dat die keyser zijn woorden 
metten coningen ende graven geeynt had, sprac hy tot die 
gewapende mans seggende. Gaet inder kercken daer die 
ghene is die den anderen doot geslagen heeft, ende wacht*) 
hem dat hi van daer niet en gae. Die ghewapende mans 
sijn terstont nae die poorte des hofs gegaen om wt te gaen 
daer Exceleonesa stont henlieden verwachtende, want si groot 
verlangen hadde na dbevel haers vaders, duchtende dat hi 
bevolen had dat si Turias souden dootslaen, des si henlieden 
vraechde waer datse de keyser sende. Daer op si haer ant- 
woorden seggende dat si moesten gaen inder kercken om 
eenen ridder te wachten die eenen anderen ioncheer in haers 
vaders hof doot geslagen hadde. Exceleonesa dat hoorende 
was meer verblijt dan oftmen haer dat heel keyserrijck ge- 
geven had, ten eersten om dat haer oneere int openbaer 
niet comen en soude, ende ten anderen om dat Turias der 
doot ontgaen soude. Als die gewapende mans wt den hove 
waren is die keyser in sijn camer gegaen, ende also bleef 
Turias seer verblijt sijnde onder den roselaer, tijt ende stont 
verbeydende om met eeren van daer te sceyden. Exceleonesa 
merckende dat die keyser ende dye gewapende mans wten 
hove gegaen waren sprac tot Vergona seggende. Ie bid u 
mijn vriendinne laet ons gaen totten rooselaer om te siene 
1 Kunnen ^ Omdat * Vrees ^Bewaakt 

wat Turias maect, ende als si onder den roselaer quam vant 
si Turias wel gemoet als een stout ridder, doen custen si 
malcanderen seer vriendelijc den voorgaenden druc heel ver- 
getende, ende Exceleon^sa sprac tot hem seggende. Here ie 
bid u dat ghi u voortaen wacht des daechs te comen, ende 
ie sal maniere soecken om bi nachte tot u te comen. Als si 
dan een wijle met vruechden bi malcanderen geweest hadden, 
is Exceleonesa van Turias gesceyden na haer camer gaende. 
Turias vraechde haer oft haer beliefde na die maeltijt tot hem 
te comen, daer si op antwoorde dat dien nacht niet wesen 
en mochte, midts sommige redenen die si hem vertelde. 

Hoe des keysers sone Turias vraechde waer hi ge- 
weest HADDE. 

ALs Turias den donckeren nacht aen sach comen, is hi 
met die duysterheit wt den hof ghegaen tot sijn herberghe. 
Ende als hem Corvelin sach dien alle tstadt door den heelen 
dach gesocht had sprac hi tot hem seggende. Here ghi sijt 
seer vrolijc, segt mi doch coemdi van uwe vriendinne, ie 
heb u den heelen dach met grote droefheit gesocht. Here 
want ^) ghi mi die waerheyt vraecht sprac Turias, ic salt u 
seggen. Tis waer dat in dese stadt een rijc borger woont 
die een schoon wijf heeft, der welcker ic laestent badt om 
haer minne haer nae volghende, met dye welcke ie desen 
nacht in haer huys met haer vrolijc sijnde, my niet en wilde 
laten gaen voor inden morghenstondt, ende als ie wt den 
huyse meende te gane sadt haer man binnen voor die dore 
des huys en rekende met eenen sinen rentmeester, binnen 
welcker tijt mi die vrouwe in een secrete stede stelde, so 
dat ie binnen den heelen dage wt den huyse niet raken en 
conde dan nu in deser uren. Als Turias dit geseyt hadde 

loech Corvelin die iongelinck, Turias wt liefden omhelsende 
dien hi neven dander heeren leyde om henlieden te ver- 
tellen tgene dat Turias geschiet was, ende hoe hy gevangen 
hadde geweest, die daerom alle tsamen seer lachende worden. 
Turias die den heelen nacht ende dach zonder eten oft 
drincken onder den roselaer had geseten, hadde groten 
honger totten heeren seggende, ie had liever te eten dan te 
gabberen ^), want ie honger heb. Ende terstont brachtmen 
teten. 

Hoe Turias eenen brief ontfinc van sinen vader dat 
Hl tegen twee coningen oorloge hadde. 

Die heeren over*) tafel sittende ontfinc Turias eenen brief 
die een bode van sinen vader bracht, inhoudende hoe 
sijn vader oorloge hadde teghen twee coningen, wekken 
brief hi thoonde den iongelinc Corvelin ende den anderen 
heren die bi hem waren die des seer rouwich waren, want 
si hem alle tsamen met goeder herten beminden gelijc oft 
alle tsamen sijn broeders hadden geweest. Na dye maeltijt 
is Turias ende Corvelin met alle den anderen heren te hove 
gegaen. Ende die iongelinck Corvelin ginc inde camer daer 
hi den keyser trelaes des briefs dede die aen Turias comen 
was, inhoudende van die oorloge die coninc Canamor sijn 
vader hadde tegen twee coningen. Die keyser dat hoorende 
was droevich om dat Turias vader oorloge had tegen die 
twee coningen, ende is wt sijn camer comen met Turias 
inden hof gaende daer hi hem vertelde tghene dat Corvelin 
sijn sone hem vertrocken ') hadde, tot Turias segghende dat 
hem seer leet was dat dye twee coningen tegen sinen vader 
oorloochden, daerom waert saecke dat hen beliefde hy soude 
aen die twee coninghen brieven seynden, ontbiedende dat si 
1 Lachen, gekheid maken ^ Aan ' Verteld 



Google 



Digitized by VjOOQ 



57 

cesseerden van dier oorloghen, sonder den coninc Canamor 
sinen vader in eeniger manieren overlast te doene, oft en 
waer hem dat niet genoech hi soude hem gheven vijf duysent 
mans van wapenen voor een iaer, oft twee betaelt, om met 
hem ten onderstande sijns vaders te reysen. Als die keyser 
dit geseyt hadde, custe Turias des keysers handen tot hem 
seggende. Here ie dancke uwer hoocheyt der duecht ende 
ghenaden, dat sonder verdienste uwe maiesteyt mi presen- 
teert den coninck mijnen vader in dese oorloghe bistant te 
doene. Mer heere sprekende by oorlove tot uwer hoocheyt, 
van tgene dat uwe genade seyt, brieven te scrijven totten 
twee coningen, dat si van dese oorloghe cesseren, dien aen- 
gaende bidde ie uwe hoocheyt dat niet te doen, want dat 
en soude niet sijn des conincx mijns vaders eere, noch mijn 
eere noch oock die eere onser vrienden *), want men soude 
meenen dat wi dat wt vervaertheden deden. Voorts here 
dat ghi segt dat ghy mi gheven sout .v. duysent mans van 
wapenen, dat neme ick in sonderlinge dancbaerheyt, mer 
heere op dese tijt begeer ie alleen te reysen op mijn casteel 
om mi te beraden met den coninc Ados mijnen sweer ^) die 
mi verwachtende is, daerom bidde ick dat uwe hoocheyt mi 
op dese tijt alleen laet reysen. Die keyser dye woorden 
Turias verstaende, en wilde hem niet meer quellen, met hem 
wten hof gaende, ende Turias was dien dach vrolijc metten 
heeren. 

Hoe Exceleonesa des keysers dochter secretelijcken 
MET Turias sprac, ende hoe hy van haer scheyde. 

DEn navolghenden nacht als alle tvolc in rusten was, 
Exceleonesa doen seer droeve sijnde om dye nieumare 
die haer ghesej^ was, van dat vertreck van Turias, heeft si 

* Verwanten * Schoonvader 



Digitized by LjOOQIC 



58 

hem secretelijcken met Vergona doen bidden, dat hy inden 
hof comen wilde, want si hem te spreken begeerde. Terstont 
als Turias dat vernomen heeft is hy inden hof onder den 
roselaer neven haer comen daer si onderlinge met malcan- 
deren veel blijschappen bedreven. Ende als si van malcan- 
deren scheyden souden vertelde haer Turias hoe die twee 
coningen sinen vader den coninc Canamor oorloge aen deden, 
midts den wekken hi wech reysen moeste tot sijns vaders 
onderstant, haer den brief thoonende die hem zijn vader 
gesonden hadde. Dwelc Exceleonesa hoorende bestont bit- 
terlijc te screyen, haer avontuere vermaledijdende tot hem 
seggende. Wat sal mijns geschien arme bedructe deerne, dit 
is die maniere der mans, als si haren wille metten vrouwen 
volbracht hebben so en achten si die niet meer. Mer heere 
want ie int perijckel der doot ghestelt ben door uwe liefde, 
en wilt doch van mi niet scheyden ende gheeft my eenigen 
raet, op dat ie niet en sterve, want ie van u met kinde 
bevrucht ben, midts den welcken onse liefde niet verborgen 
blijven en mach, ende had ick gheweten dat ghi ghehoulijct 
sijt, dees oneere en waer mi niet geschiet. Ende als Turias 
haer tranen sach wort hi ooc bitterlic screyende om dat hi 
haer gheenen troost en wiste, want den last die haer om sinen 
wil aenstaende was beswaerde hem therte tot haer seggende. 
Mijn weerde vrouwe en bedroeft u niet so seere, tsecreet ^) 
van so bitteren tranen te screyen die mijn herte pinighen, 
want ghy alleene sijt mijn troost, mijn toeverlaet boven alle 
vrouwen die ter werelt levende sijn. Ick bid u en weest niet 
mistroostich van mijn vertreck, want ten alder lancsten sal 
ie hier binnen eender maent wederom wesen, u belovende 
dat ick nemmermeer eenige ander vrouwen bekennen sal 
dan u, daerom bid ie u mijn weerde vrouwe en weest niet 
* Drukfout } Men verwacht : scheid uit, of iets dergelijks 

droevich van mijn vertreck, want ick den keyser uwen vader 
ghelooft heb binnen een maent hier wederom te wesen. 
Heer de woorden sijn goet, sprac Exceleonesa, waert sake 
dat dwerc den woorden volchde, want so help mi God noyt 
vrouwe ter werelt en bleef so bedruct om dye liefde van 
eenen man als ie blive om uwe liefde, daerom bid ie u om 
Gods wille dat ghi mi met u leyden wilt sonder mi hier te 
laten sterven. Och vrouwe sprac Turias, ter droever tijt 
bekende ie u oyt, ie wildet God beliefde dat heden waer 
den lesten dach mijns levens, want ie door uwe liefde meer 
de doot begheere dan te leven, want waert sake vrouwe dat 
ick wiste eenighen sekeren wech voor ons twee ick en soude 
u hier niet laten, mer waer souden wi die moghentheit*) ws 
vaders ontcomen oft ontgaen, waert sake dat ie u leven 
behouden mocht met mijn doot ende dat ghi midts mijn 
doot levende ontcomen mocht, so soude ie gheerne sterven, 
maer vrouwe wilde ick u nu met my leyden, wi souden 
terstont vervolcht worden, ende voor uwen vader geleyt 
worden, dye ons soude doen sterven met oneeren, daerom 
en weet ick ons anders gheenen raet, dan dat ghi hier blijft 
ter liefden van mi tot dat ie wederom come, u secreet 
houdende ten besten dat ghi cont, want mijn absentie niet 
langer wesen en mach dan een maent. Ende Turias dese 
woorden geseyt hebbende is van Exceleonesa gescheyden, 
ende si van hem met schreyenden ooghen gaende tot haer 
camer. Turias ghine wten hof na zijn herberge. Des ander- 
daechs tsmorgens wel vroech stont hi op, alle dingen gereet 
makende die tot zijnder reysen van noode waren, dwelck hi 
den iongelinc Corvelin weten liet, dye terstont met hem te 
hove ghine, om orlof te nemen aen den keyser, die noch 
op sijn bedde lach, ende Corvelin ghine in die camer den 

keyser seggen, hoe Turias te reysen begeerde. Die keyser 
dat hoorende, is terstont opgestaen wter cameren gaende, 
ter plaetsen daer Turias was, dien hi omhelsde, tot hem 
segghende. Mijn vrient blijft hier desen dach, want ie een 
weynich met u begheer te spreken. Turias begeerde aenden 
keyser oorlof door genade, sonder langer zijn reyse te 
vertrecken '). Doen dede hem die keyser gheven drie peer- 
den seer wel getuycht, .M. stucken gouts, veel iuweelen ende 
costelijcke gesteenten voor sijn wijf, drie schiltknechten ende 
drie pagien seer rijckelijck gecleet. Dit ontfangen hebbende 
h^eft hi aenden keyser oorlof ghenomen, op zijn knyen 
vallende om zijn voeten te cussen, mer die keyser en wildes 
niet ghedoogen, hem vander eerden opheffende, ende Turias 
custe zijn handen, daer na nam hi oorlof aen die keyserinne, 
aen Exceleonesa ende de heren. Aldus is Turias vanden 
keyser gescheyden dien Corvelin met veel heren een mijle 
wtgheleyden, want hi hem seer beminde, ende daer hebben 
si onderlinge oorlof genomen, van malcanderen scheydende. 

Hoe Turias quam bi sinen sweer den coninck Ados, 

ENDE BY SIJN WIJF FLORETA, ENDE HOE SI TSAMEN REYS- 
DEN OM SINEN VADER BISTANT TE DOEN. 

TUrias aen Corvelin den ionghelinc oorlof ghenomen heb- 
bende, heeft so langhe met neersticheden gereyst dat hi 
comen is in die stadt van Sesena, daer coninc Ados en 
Floreta waren, want haer vader hadse daer bracht om dat 
si met haer moeder daer vrolijc sijn soude. Die welcke als 
si vernamen dat Turias quam, sijn hem te gemoet ghereden, 
hem eerlijcken met groote blijschap ontfaende, tsamen rijdende 
in des conincx palleys, daer Turias ontwapent wert, daer nae 
is hi tot Floreta in een camer gegaen die hem seer minlijc 

met grooter blijschap ontfinc. Ende als si een lange wijle 
met malcanderen haerder herten genoechte bedreven hadden, 
is Turias tot sinen sweer den coninc Ados gegaen tot hem 
seggende. Heere belieft u dat wy spreken aengaende der 
oorlogen mijns vaders sonder langer vertreck, want dat langhe 
toeven is dicwijls seer schadelijc. Sone antwoorde die coninc, 
mijn volc sal terstont hier sijn, wilt God, in sulcker manieren 
met u reysende datmen sien sal dat ghi aen eens conincx 
dochter gehoulijct zijt. Ende die wijle dat tvolc quam dede 
hy schepen ree maken so veel als hi behoefde, daer in 
doende een deel van coninc Ados schat, om doorloge mede 
te onderhouden, met hen leydende .iij .M. mans van wapenen, 
vanden besten die int lant waren, dye alle betaelt waren 
voor een half iaer. Turias sorgende ') dat doorloge lange 
dueren soude, leyde Floreta zijn wijf met hem. Als alle tvolc 
comen was, zijn si alle tschepe gegaen, met voorspoede over 
die zee zeylende, so dat si binnen .x. dagen quamen voor die 
goede stadt Percia daer die coninc Canamor binnen was, 
die welcke als hi vernam dat die coninc Ados ende zijn 
sone Turias voor de stadt waren, was inde stadt seer grote 
blijscap. Canamor die coninc met sijn edelen haelden coninc 
Ados ende Turias met haren gheselschap seer eerlijcken in 
dye stadt daer henlieden veel eeren bewesen wert. 

Hoe die hertoghe Marron met veel volcx den coninck 
Canamor te hulpen quam, ende dye twee coninghen 
verwonnen worden. 

Binnen desen middelen tijde quam die hertoge Marron 
met seshondert mans van wapenen te hulpen den coninc 
'Canamor, sinen sone Turias, ende den coninck Ados sinen 
maech, dye den selven hertoghe seer eerlijcken ontfinghen, 

om sinen wille vijfthien daghen rustende, want die peerden 
die met hem quamen seer moede waren. Als dye coninghen 
Canamor ende Ados saghen dat volck ghenoech gherust *) 
was reysden si teghen dye coninghen haer vyanden diese 
quamen besoecken % goede hoede stellende in die stadt, ende 
schepen die op dwater neven die stadt laghen. Daer nae 
reysden si met groote blijschap van daer. Die coninc Canamor 
met drie duysent mans van wapenen. Die coninc Ados met 
drie duysent. Die hertoghe Marron met seshondert. Turias 
met vier hondert, dat waren al tsamen seven duysent mans 
van wapenen die seer wel opgeseten ^) waren. Daer en boven 
leyden si met henlieden .xv. M. voetknechten alle seer wel 
toegetuycht na goede ordinantie van oorloghen. Turias was 
in die avantguaerde, coninc Ados ter rechter siden. Die her- 
toghe Marron ter slincker siden. Die coninc Canamor in die 
riergarde *). Die victalie, bagaetgien, tenten, pauwelioenen % 
ende alle dander reetschap die ter oorlogen noottelijc was 
reysde in midden tusscen die voornoemde vier heyren. Ende 
om haer vianden te vergetenen ^) reysden si na de stadt ge- 
heeten Licia dat een seer schoon stadt is die den coninc 
Canamor behoorde, om welcke stadt die querele ^) was, want 
si tusscen twee conincrijcken stont, so dat si twist hadden 
wien dye selve stadt toebehoorde, ende stont .xij. mijlen 
van die stadt Percia daer si wtgereyst waren. Als die conin- 
gen Cadol ende Etanos vernamen dat si op wege waren 
ontboden si den coninc Canamor dat hi henlieden verwachten 
soude neven die stadt, want si souden binnen vier dagen bi 
henlieden comen. De coninc Canamor dat horende bleef hy 
met zijn geselschap rustende. Ten eynde vanden vier dagen 
geboot die coninc alle sijn volc te wapenen, op dat si bereet 

zijn souden om haer vianden te ontfane ende henlieden ter- 
stont strijt te leveren sonder die eenichsins te laten rusten. 
Dit gebot gedaen sijnde hebben si hen alle tsamen met 
grote neersticheyt gereet gemaect om haer vianden te be- 
vechten, ende sijn in schoonder ordinantien voort gereyst 
tot buyten die wijngaerden op een scoon effen velt. Doen 
quamen die coningen Cadol ende Etanos seer wel toe gereyt 
in scoonder ordinancien om striden met so groten menichte 
van volcke te voete ende te paerde, alsoo dat des conincx 
Canamors volck seer vervaert worden van de groote menichte 
des volcx. Ende als die twee heyren so by een quamen dat 
si malcanderen bescheedelijcken ') sien mochten, ende die 
coninc Etanos dye een seer vroom ridder was, die cleyne 
menichte sijnder vianden siende, sprac tot sijn heeren seg- 
gende. Gene coningen sijn seer qualijc beraden dat si ons 
met so luttel volcx verwachten, beter waer den coninc Cana- 
mor in sijn lant met rusten bleven want hi sal noch seggen, 
dat hem dye duyvel hier bracht heeft. Doen gheboot hi den 
rosvolcke tegen henlieden te rijden, om op henlieden te slane. 
Ende die coninc Etanos om zijn volc moet te gheven, reet 
seer rasschelijck voor. Dwelc Turias siende sprac tot sinen 
vader den coninc Canamor ende totten coninc Ados seggende. 
Laet mi ghenen ridder willecome heeten, want hi acht hem 
selven seer stout. Mettien reden si seer fellijc tegen mal- 
canderen, ende Turias raecte den coninck Etanos met sulcker 
cracht op sijn borst dat alle tharnasch faelgeerde ^), des die 
lance over dander side door ghinc, so dat die coninc van 
den paerde doot viel, ende die na hem quamen siende haren 
here opter aerden ligghen, keerden wederom, ende wilden 
die vlucht gheven % Mer die coninc Cadol vertroostese *), 
henlieden moet ghevende, so dat si wederom keerden, ende 

beyde die heyren sloeghen op malcanderen, daer Turias 
metten swaerde sulcken schade onder sijn vianden dede, so 
dat hem een yegelijc ontsach. Over beyde siden geschiede 
grote moort, mer coninc Canamors vianden leden die meeste 
schade. Die coninc Cadol hadde menige wonde die hem 
coninc Canamor geslagen hadde so dat hi machteloos wert 
van bloeden, om dwelc hi wt den strijt meende te rijden, 
mer Turias ontmoete hem die hem eenen so feilen slach 
opten helm gaf dat hi den helm doofde ende een groot 
stuck van sijn hooft sloech, dat hi ter neder vallende sinen 
geest gaf. Dander volck dat siende gaven terstont die vlucht, 
loopende ghelijc die hase voor die honden, elck om sijn lijf 
te salveren *), ende also cesseerde den strijt. 

Hoe dye coninghinne Leonella ende Floreta haer 

GHEBET sprekende IN EEN KERCKE FLORETA GHENOMEN 
WORT VAN DRIE RIDDERS. 

Coninc Ados die hertoge Marron Turias ende die coninc 
Canamor inden strijt sijnde is die edel coninghinne Leo- 
nella ende Floreta met veel vrouwen gegaen pelgrimagie in 
een kercke een half mile vander stadt, daer met devocien 
haer gebeden sprekende, onsen lieven here biddende dat 
haer mans victorie verwerven mochten tegen haer vianden. 
Dese vrouwen aldus sijnde in dese voornoemde kercke, sijn 
daer comen drie gebroeders seer vrome ridders in feyten 
van wapenen, van den welcken die een gheheeten was Tiban 
heere vander stadt Gracia, die ander hiet Angote, ende die 
derde Anquibor. Van dese drie ridders sijn die twee vanden 
peerde gestaen ende inde kerc gegaen al gewapent, seer 
scerpelijc alle die vrouwen besiende, ende als si bi Floreta 
quamen spraken si, deser en is geen gelijck van schoon- 

heden, want si de scoonste van allen is. Mettien heeft se 
Tiban in zijn armen genomen haer wter kercken draghende, 
des alle dander vrouwen met screyenden oogen seer groot 
misbaer maecten om haer wederom te verwerven. Mer die 
ridders setten haer terstont op een peert achter eenen scilt- 
knecht, totten sciltknecht seggende dat hi haer wel vaste 
houden soude, ende totten vrouwen die inder kercken groot 
misbaer drivende waren sprac Tiban seggende. Vrouwen segt 
Turias ist sake dat hi so stouten ridder is als hi hem gelaet *) 
dat hi zijn oneere op ons dye sijn wijf wech leyden come 
wreken. Ende segt hem dat Tiban die heere vander stadt 
Gracia met zijn twee broeders haer wech geleyt heeft. Na 
desen sijn si haers weechs gereden met Floreta die seer 
groot misbaer drivende was, ende had gheerne vanden peerde 
gesprongen maer si en conde. Ende als den strijt gedaen 
was sijn die coningen ende Turias vertrocken met den roof 
ende gevangenen om na die stadt te reysen. Onder wegen 
is henlieden te ghemoet comen een man te peerde die tot 
Turias sprac seggende. Here uwe genade sal weten dat Tyban 
die here vander stadt Gracia met crachte ^) Floreta wech 
ghevoert hadde. Turias verwondert sijnde, is terstont op een 
seer goet peert geseten, oorlof nemende aen sinen vader 
ende aen alle dander heren, swerende nemmermeer weder 
te keeren voor hy hem gewroken hadde op die ridders die 
hem sulcken overlast gedaen hadden. Coninc Ados ende alle 
dander seer verstoort sijnde om dat Floreta wech geleyt 
was, begeerden alle met hem te reysen, mer hi en wilde dat 
niet gedoogen, dies si alle seer droevich waren. Aldus is 
Turias met een schiltknecht van hen gescheyden haestelic, 
met droefheit rijdende na die ridders die Floreta zijn wijf 
wech voerden. Die coninc Canamor, die coninc Ados ende 
* Zich voordoet ^ Geweld 

die hertoge Marron metten mans van wapenen te voete ende 
te paerde reysden in die stadt, daer si Leonella met den 
anderen vrouwen ende ioncfrouwen seer screyende vonden 
om Floreta. Turias reet met sinen schiltknecht seer rassche- 
lijcken tot dat doncker nacht was, mer hi en conde de rid- 
ders niet achterhalen, want si meer dan een dachreyse voor 
hem waren, ende Turias moede zijnde, bleef dien nacht tot 
eens goets mans huys, daer hi logeerde. Mer die ridders en 
rusten in geen huys, dan in die beemden oft in die velden, 
daer stonden si een weynich vanden peerde om ') Floreta die 
seer mistroostich was, meenende dat haer die ridders also 
genomen hadden, om haer te scoffieren ^) als si haer hebben 
souden ter plaetsen daer si woonachtich waren, mits den 
wekken si wter sceyden track ^) dat sweert van Anquibor, 
met den wekken si haer selven dooden wilde, mer die ridder 
nam haer dat wten handen, dies si tot hem sprac seggende. 
Och here slaet mi doot oft gedoocht dat ie mi selven doode, 
want ie heb liever te sterven dan mijn eere te verliesen. 
Vrouwe Floreta sprac Tiban, ie sweer u bi mijnder ridder- 
schap als gewarich *) ridder van eeren dat u geen oneere 
geschien en sal, want wy sullen u ter eeren van Turias in 
eeren houden gelijc oft ghi onse suster waert, mer om dat 
ie wel weet dat u Turias gelijck zijns selfs herte bemint, so 
en sal u geen blame gescien, want wi en hebben u niet 
genomen, anders dan om dat Turias mi soude comen be- 
vechten, want ie weet wel als hi vernemen sal dat ick u 
genomen hebbe, sal hi u terstont comen halen, al sout hem 
zijn leven gelden, daerom bidde ie u weest sonder sorge, 
want u niet dan duecht *) geschien en sal. Floreta dese woor- 
den hoorende, was een deels vertroost, nochtans hadde si 
liever Turias neven haer gehadt, dan si vrouwe ^) geweest 

hadde vanden roomschen rijcke, want si sorchde ') dat hi 
dit met een bedriechlijc herte gesproken had, om haer midts 
dien te vertroosten. De ridders reden alle dien nacht seer 
rasschelijc sonder rusten, so dat si voor Turias eenen dach 
met Floreta quamen tot Gratia dat een schoon stadt was, 
over de een side van deser stadt was de zee, over dander 
side hooghe bergen ende steenrootsen, ende door die mid- 
den van dese stadt liep een schoon riviere, over welcke 
riviere in al dat lant geen passagie en was dan een seer 
notable ^) brugghe, op deynde van deser bruggen stont een 
schoon casteel, inden opganc der bruggen stont eenen hoogen 
scoonen thorre, ende int midden der selver bruggen eenen 
anderen, ende niemant en mocht comen in dye selve stadt 
hi en moeste over de brugge ende door die voornoemde 
drie thorens passeren, den eersten thorre verwaerde ') Angote, 
den anderen Anquibor, ende dat casteel dat den meesten *) 
thorre was verwaerde Tiban, die de here was vander stadt. 
De costume van dier plaetse was dat elc vreemt ridder die 
daer quam, vechten moeste tegen die drie broeders, deen na 
dandere midts den welcken menich ridder [was] die daer nyet 
comen en dorste. Ende om dat desen drie gebroeders bekent 
was die vermaerde vromicheit ter wapenen van .Turias, en 
conden geen manier vinden om hem ter selver plaetsen te 
gecrijgen, anders dan hem zijn wijf te ontvoeren. Terstont 
als die drie ghebroeders daer quamen, stelde Tiban Floreta 
opten eersten thorre met twee ioncfrouwen om haer te dienen, 
verbiedende dat niemant tot haer gaen en soude. Ende ten 
eynde van drie daghen logeerde Turias op een half mile na 
byder stadt tot een arm mans huys daer hi seer armelijck 
ghetracteert *) wort maer blijdelijck. 

Hoe Turias quam ter plaetsen daer Floreta was, 
vanden groten feyten van wapenen die hl daer dede, 
ende hoe hl wt de gevanckenisse verloste hondert 
ridders met hare vrouwen. 

DEs anderdaechs wel vroech is Turias met zijn sciltknecht 
wter herbergen gescheyden so langhe ridende dat hi voor 
den eersten thorre van die voornoemde brugghe quam daer 
hi riep om inne gelaten te worden. Maer men antwoorde 
hem van binnen dat hi een weynich toeven moeste. Ende 
terstont ghincmen Angote segghen hoe voor die poorte een 
gewapent ridder was. Angote dat horende wapende hem 
rasschelicken ende is neven die poorte ghereden gebiedende 
datmen Turias die poort ontsluyten soude, dwelc si also 
deden, die wederom terstont sluytende als hi binnen was, 
vanden welcken Turias verwondert sijnde sprac seggende. 
Vrienden waerom sluyti die poorte. Rijt voorts, antwoorden 
si, bevecht den ridder die ghi daer siet. Ie bid u sprac Turias 
segt mi dye costume van deser plaetsen, want ick hier come 
om een ander sake dan ghi mi beveelt. Tgene dat ghy 
begeert antwoorde de poortier, suldi seer qualic ') van hier 
crigen, daer 'om gaet, bevecht den ridder die ws verwacht, 
want die costuyme van deser plaetsen is sodanich dat ghy 
nemmermeer van hier sceyden en sult ist dat ghi verwonnen 
blijft, ende ist dat ghi verwint so moetti noch twee ander 
ridders bevechten dye also vroom oft vromer sijn dan ghi, 
daerom denct dat ghi nemmermeer van hier comen en sult. 
Vrienden sprac Turias ghi weet luttel wat God sal laten 
geschien. Met dien sloech Turias sijn peert met sporen, 
Angote metter lancen in sinen scilt stekende dat hi hem 
wten gereyde ^) ter aerden werp soo verdooft ') dat si alle 
meenden dat hi doot had geweest. Als Turias dat gedaen 

had besach hi zijn lancie die hi noch geheel vant, vanden 
wekken hi blide was, vraghende oft hi meer moeste doen. 
Daer op si hem antwoorden dat niet te achten en was dat 
hi gedaen had teghei; tghene dat hi noch doen moste, hem 
gebiedende bat voort *) te riden. Turias reet terstont voorts 
daer hi voor de poorte vanden anderen thorre op een peert 
al gewapent sach sitten Anquibor als een vroom ridder, die 
hi in sinen schilt reet met sulcke cracht dat dijser vander 
lancen door schilt, door harnasch ginc, hem vanden peerde 
worpende tegen den pilaer vander bruggen, ende had hi 
hem een weynich voorder geworpen alle tgoet der werelt 
en had hem niet mogen helpen, want hi soude inde rivier 
gevallen hebben. Dit al tsamen sach Floreta van binnen 
den thorre daer si was. Daer brac Turias zijn lance, mer hi 
nam die lance van Anquibor die noch geheel was, daer na 
stont hy af van zijn peert, want *) seer moede was, ende sadt 
opt peert van sinen schiltknecht dat een seer machtich peert 
was, daer met al saechteliken ridende over die brugge tot op 
eenen scoonen groenen pleyn. Doen vertelde men Tyban 
den here vander stadt hoe dat daer comen was een ridder 
die zijn broeders verwonnen had, elcken met eenen steke> 
seggende dat si noyt so vromen ridder en sagen. Tiban dat 
hoorende was des seer verwondert seggende dat die ridder 
die sulcken steken stac, tegen hem wel vechten mocht. Doen 
wapende hi hem ende is op zijn peert gescreden metter 
lancen in die hant rijdende op den pleyn daer Turias zijns 
verwachtende was. Terstont als beyde die ridders deen den 
anderen sagen, sloegen si haer peerden met sporen, met 
sulcker cracht tegen malcanderen rijdende metten lancen in 
die schilden in sulcker manieren, dat haer harnasch fael- 
geerde, so dat si malcanderen wonden ende beyde haer 

lancen in veel stucken braken ende haer peerden hadden 
nalijcx *) ter aerden gevallen vanden swaren steke. Terstont 
als beyde die ridders haer lancen gebroken hadden, trocken 
si de sweerden wt die scheyden, op malcanderen so swaren 
slagen slaende, dat alle die gene diet sagen daer af verwon- 
derden, gelijc ofter hondert mans gevochten hadden, ende 
als si op die helmen sloegen vlooch tvier daer wt, gelijc wt 
een gloeyende yser, die peerden en conden nalijcx haer 
meesters gedragen, so machteloos waren si van moetheden. 
Niet lange en mocht Tiban inden strijt dueren, diens har- 
nasch gebroken was, hem gevoelende seer gewont vanden 
swaren slagen die hem Turias gegeven had, midts dwelcke 
hi aen deen side ^) reet, scrijdende van zijn paert ter aerden. 
Turias dat siende sprac tot hem segghende. Heer ridder 
waerom sidi vanden peerde gestaen, meendi te voet beter te. 
vechten dan te peerde. Daerom doen ie dat [niet] antwoorde 
Tiban, mer ie wil wt uwen handen vlieden, want ie en mach 
uwe slagen niet langer verdragen. En peyst so niet van mi 
te sceyden, sprac Turias, want ghi moet my eerst Floreta 
geven sonder verdrach ^). Edel ridder antwoorde Tiban, siet 
haer ghinder ongheblameert op genen thorre, si heeft gesien 
alle tgene dat ghi ghedaen hebt, . vermaledijt moet ie sijn is 
haer van my ofte van yemant anders eenige oneere gedaen. 
Segt my dan, sprac Turias, waerom naemdi haer wter kercken, 
als ghi haer wech vuerde. Daer si is, antwoorde Tiban, heb 
ie wel hondert vrouwen vanden ridders die ie tot deser 
plaetsen met strijden verwonnen hebbe, welcke vrouwen daer 
blijven sullen, totter tijt dat haer mans die wederom coopen 
met eenen grooten schat van gelde, desghelijcke [meende ie 
ooc te doene met u vrouwe, ende si sijn daer so eerlic *) 
sonder eenige blame, gelijc oft si mijn eyghen susters waren. 

Als Turias hem dat hoorde seggen, was hi seer verwondert 
dat hi so onlange inden strijt geduert had, ende Tyban 
sprac tot Turias seggende. Ie begeer u te seggen, een sake 
in die welcke ie uwer hulpen behoeve, ende ick bidde u door 
ghenade dat ghi mi in dier saken behulpich sijn wilt. U 
believe te weten dat ie een ionge maecht soo herteliken 
beminne, dat ie door haer liefde sterven moet, ten si dat ie 
haer verwerve ende men wiltse mi niet gheven. Dese maecht 
heeft vier broeders die so vromen ridders sijn, als in alle 
den landen zijn moghen, ende si heeft mi ontboden dat si 
nemmermeer trouwen en sal ten si dat ie met mijn vierder 
ridders, haer vier broeders met strijden verwinne, dwelck si 
my also geseyt heeft, om dat si mijn liefde niet en begheert, 
want si meent dat inder werelt gheen vier ridders en sijn die 
haer broeders met feyten van wapenen souden connen ver- 
winnen, ende hierom heb ie die vrouwen gevangen gehouden 
om dat die vrome ridders teghen mi souden comen strijden 
op dat ie eenen kiesen soude dye seer vroom ware om mi te 
helpen vechten teghen de voornoemde vier gebroeders, ende 
om den selven strijt te vechten, en heb ick niet meer dan 
neghen daghen respijt '), maer nu ben ick in uwen handen 
gestelt, daerom doet met mi tghene dat u belieft. Ghi hebt 
gesproken als een goet ridder sprac Turias, believet u ie sal 
met u riden om met u den selven strijt te vechten. Heer 
Turias antwoorde Tiban, nu stelle ie mi onder uwe subiectie 
als vassael, want believet u ie sal mijn begeerte verwerven. 
Mettien wilde hi sijn handen cussen, dwelc Turias niet ge- 
doogen en wilde, ende stont vanden peerde hem omhelsende. 
Ende Turias sprac tot Tiban seggende. Ie bid u mijn vrient 
geeft mi de ridders met den vrouwen die ghi hier hout, 
ende laet die los gaen elck daert hem belieft. Here dat wil 

ie geerne doen antwoorde Tyban, ende si mogen uwe handen 
wel cussen, Gode danckende dat si door uwe vromicheit 
verlost zijn, nu here ontwapent u so moechdi rusten. Leyt 
mi eerst daer Floreta is sprac Turias. Doen gingen si beyde 
tsamen al gewapent opten thorre daer Floreta was de welcke 
als si hem sach met openen armen tot hem liep al screy- 
dende van blijschappen. Tiban liet hem daer, ende Turias 
ontwapende hem met Floreta bliscap drivende, onderlinge 
menich minlic woort sprekende, ende binnen dien tijt bereyde 
men die maeltijt. Als Turias wt die camer quam vant hi die 
ridders die zijns verwachten aen hem oorlof begerende om elc 
te reysen daer si wilden dwelc Turias henlieden consenteerde, 
des si van blijscappen sijn handen cussen wilden. Turias ende 
Floreta bleven inde stadt van Tiban die seer lustich ende 
overvloedich was van allen dingen. Tiban ende sijn broeders 
waren seer edele ridders, ende arbeyden al dat si mochten om 
Turias ende Floreta te believen die daer in grote wellusticheyt 
bleven tot den beteekenden *) dach dat Tyban vechten soude 
tegen die broeders vander ioncfrouwen Dyomana geheeten. 

Hoe Tiban ende sijn broeders met die hulpe van 
Turias eenen strijt vochten, daer si een maecht 

WONNEN. 

DEn gheteekenden dach comen sijnde hebben si Floreta 
in die stadt gelaten verselscapt met veel vrouwen ionc- 
frouwen ende ander volc die [die] brugge verwaerden. Ende 
elckerlic hiet Turias alree hertoghe van dien lande, want hy 
dat met sijnder lancen gewonnen had. Aldus sijn si wech 
gereyst seer wel opgeseten om striden, alle vier onderlinge 
ridende al coutende, ende Turias sprac tot Tyban seggende. 
Wat vrouwen ist die ghy so seer bemint. Here uwe genade 

ï Vastgestelden 

sal weten sprack Tyban dat dese ioncfrouwe is die dochter 
vanden grave Quierijn dye een mogende heer was van veel 
lants, na die doot bleef dese ionge maecht in handen van 
haer broeders, ende die grave haer vader beminde haer meer 
dan eenich van henlieden, des hi haer liet tbeste van alle 
sijn goeden om dat si aen eenen man houlijcken soude daer 
door si mocht tot hoocheden comen, maer dese haer broeders 
en begeeren nyet dat si houlike om van tgoet niet te scey- 
den dat si van haer besitten, ie weet wel dat mi dees maecht 
bemint, ende waer ie met haer ghehoulijct, ie soude daer 
bi verbetert wesen *), daerom heere begheere ie uwe hulpe in 
desen stucke. Turias gehoort hebbende alle tgene dat hem 
Tiban vertelt had, was blijde dat door sinen toedoene Tiban 
midts dat houlijc in corter tijt een machtich prince ende 
here wesen soude. Ende aldus reden si al coutende tot dat 
si quamen in een valleye op eenen schoonen groenen effenen 
pleyn neven een fonteyne daer den strijt gheschien soude, 
daer bleven si tot des middaechs, verwachtende die ander- 
ridders die tegen henlieden striden souden. Ende als si 
gheten hadden sagen si lancx die valleye comen die vier 
broeders van die ioncfrou Diomana, de welcke als die Turias 
siende wort vraechde hi segghende. Sijn tgene die wi ver- 
wachten. Here dat sijn si antwoorde Tiban. Doen saten si 
haestelijc te peerde so fellijcken metten lancen tegen mal- 
canderen ridende dat die aerde beefde, so dat in een corte 
wijle alle die ridders seer gewont waren wtgenomen Turias, 
op den wekken twee vander ioncfrouwen broeders seer fel- 
lijcken sloeghen, dwelck Tiban siende sloech op die selve 
ridders om Turias te helpen, ende Turias stack den eenen 
metter lancen op den helm dat hi al verdooft ter aerden viel 
doen stac hi op den anderen sijn lance ontwee, des hi sijn 

* In aanzien stijgen 

sweert track opten selven so veel sware slagen slaende dat 
hi hem niet meer verweren en conde, des hi tot Turias sprac 
seggende. Heer ridder ick bid u laet mi te live ') ende behout 
met u geselscap de eere vanden gevechte, mijn broeders 
ende ie sullen doen dat u belieft, wi sidlen de ioncfrouwe 
onse suster gaen halen gelijc wi dat met u overcomen *) zijn, 
mer ghi en derft ons des gheenen danck weten, want wi 
dat tegen onsen wille bi bedwange doen moeten. Si sal hier 
comen sprac Tiban, tsi u lief oft leet, des danc ie God ende 
minen here Turias. Het mach u wel leet wesen dat ghi 
altijt gearbeyt hebt om te beletten die liefde tusscen mi 
ende uwe suster Diomana, laet uwer een om haer riden ende 
die ander drie hier blijven tot dat si bi ons is. Ie bid u 
mijn vrienden sprac Turias, dat deen van u vieren om die 
ioncfrou ride, ende haer hier brenge sonder vertoeven, so 
mogen wi onderlinge met goeder herten malcanderen vrient- 
scap bewijsen, want Tiban is weerdich te houlicken aen een 
hooger vrouwe dan uwe suster is, ende niet tegenstaende 
den strijt die wi onderlinge gevochten hebben, mocht noch- 
tans den tijt noch wel comen dat ghi onser behoeven sout 
ende ghi sult ons seer bereet vinden int gene des ghi aen 
ons begheert, daerom en weest tegen ons niet toornich om 
tgene dat u geschiet is, want des gelijcke hadde ons mogen 
gescien, want al is uwe suster machtich des en is dees ridder 
die haer trouwen sal niet te minder. Als Turias dit gespro- 
ken hadde, dancten hem dye ridders seer, sine woorden seer 
danckelijc nemende, van dier tijt voorts met gheheelder 
herten hem beminnende ghelijck oft hi haer eygen broeder 
gheweest hadde, den voorleden strijt die si onderlinge ge- 
vochten hadden geheelijcken vergetende. Aldus is deen van- 
den ridders gereden om zijn suster Diomana, ende als hi in 
* Leven * Oyereengekomen 

die stadt quam daer si was, sprac hi tot haer seggende. 
Suster bereyt u, rijt met my, want ghi en moecht hier niet 
langer bliven. Als Diomana haren broeder bedroeft met 
haesten hoorde spreken was si vervaert ende vraechde hem. 
Heer broeder hoe coemdi aldus. Suster ghi sult weten ant- 
woorde die ridder, dat wi inden velde gestreden hebben 
teghen Tiban met noch drie ridders die ons verwonnen heb- 
ben, daerom rijt terstont met mi, want ghi tverbont wel 
weet, oft en ridi niet terstont met mi, tis te duchten dat 
wy ons broeders niet levende vinden en sullen, want si voor 
u in ostagien ^) bleven sijn. Als Diomana haren broeder 
hoorde seggen dat si int striden verwonnen waren, was si 
seer verwondert ende bestont te screyen, want si hadde 
gemeent datmen gheen ander sodanigen ridders vonden en 
hadde als haer broeders, ghemerct de campen die si hen 
lieden hadde sien vechten, in die welcke si noyt en hadden 
verwonnen gheweest, ende met screyenden oogen gheboot 
si drie hackeneyen ^) te sadelen met haer nemende twee 
ioncfrouwen, met haren broeder rijdende, dien si inden weghe 
vraechde die maniere vanden strijt, ende hoe si verwonnen 
waren van so ongheachten ridders. Haer broeder vertelde 
haer hoe si verwonnen waren door eenen ridder seer sterc 
van lichame, vroom inder wapenen die met henlieden quam 
Turias geheeten, dien si seyden te sine die sone van den 
coninck Canamor, de welcke grote vervaerlijcke slagen met- 
ten sweerde slóech, ende seer dootlijcke steken metter lancen, 
so ontallike vele dat wi die niet verdragen en conden. Dio- 
mana de woorden haers broeders hoorende was verwondert 
tot hem seggende. Broeder ie sal my achten mijn leven 
lanck qualic gehoulijct met desen ridder dien ie metter 
herten nemmermeer beminnen en sal maer als viant haten. 

> In gijzeling 2 Telgangers 

Mettien wort si bitterlicken screyende ende sprack. Dit houlijc 
geschiet by foortse ende niet willichlijck ^). Haer broeder 
ende dye ioncfrouwen vertroostense ten besten dat si conden. 
Ende als si bi die ridders quamen ontfinghen si haer met 
blijschappen seer eerlijck *). 

Hoe Turias ende Tiban met zijn broeders de maecht 
D19MANA vuerden in Tibants stadt, hoe Tiban de 

SCONE DiOMANA TROUDE ENDE HOE TURIAS MET FLORETA 

reysde na tcasteel der campioens. 

NAdat si onderlinge malcanderen vriendelijcken gefeesteert 
hadden, hebben si hem ten wege ghestelt om te reysen 
na de stadt van Tiban ende van zijn broeders, die ontrent 
vier milen stont vander plaetsen daer den strijt geweest had. 
Die gebroeders reden voor metten twee ioncfrouwen, ende 
Turias quam achter met Diomana haer vertellende die duecht 
van Tiban, die vruecht, die blijschap die si met malcanderen 
hebben souden, die wellusticheit, die overvloedicheyt die inder 
selver stadt was, haer biddende alle voorleden dinghen te 
vergheten, haer gantsce herte ende warachtige liefde te stel- 
len op Tiban die een machtich heere, een vroom ridder was, 
ende beliefdet God si soude met hem so wel ghehoulijct 
wesen dat haer niet verdrieten en soude die foortse die haer 
gedaen was. Diomana dit al tsamen aenhoorende en conde 
haer niet ghenoech verwonderen van dat hy so edelen ridder 
was, duechdelijc in sijn woorden ende vroom in zijn wercken, 
op hem verlievende midts die menichfuldicheyt vanden soeten 
woorden die si hem hoorde spreken, ende si sprac tot hem 
seggende. Heere seer wel heb ie uwe woorden verstaen, die 
welcke ie so danckelijc neme ghelijc oft die mijn vader 
ghesproken had uwer genaden belovende die te volbrengen 
* Niet van harte * Met veel eerbewijzen 

tot uwer belieften ende alle mijn leven teenen exempel in 
mijnder herten te onthouden. Mer here en haddi inden strijt 
niet geweest mijn broeders en waren noyt verwonnen geweest 
van sodanigen ridders, want de ridderschap mijnder broeders 
is wel vernaemt in diversce landen dat si noyt verwonnen 
en waren in eenigen strijt dan in desen, vanden welcken here 
ghi sijt gheweest die sake ^) dat si verwonnen sijn geweest, 
daerom achte ie my selven een ongeluckige vrouwe, want om 
alle tgoet dat Tiban besittende is en soude ie niet willen 
die blame die minen broeders door u bywesen *) gesehiet 
is. Vrouwe ie bid u sprae Turias, vergeet alle tvoorleden, 
want weet warachtelijeken dat uwe broeders om deser saken 
wille niet gheblameert noeh te minder gheaeht en worden, 
want si zijn so vroom, so maehtieh van persone dat ie wel 
seggen maeh bi eede swerende dat ie noyt ridders en saeh 
die mijn doot so seerpelije vervolehden, want ie wel gevoele 
die slagen dier si mi vele gegeven hebben. Dese woorden 
gheseyt sijnde, quamen si binnen die poorte vander stadt 
daer Diomana van den heren met bliseappen ontfangen wort, 
die haer leyden inden thorre daer Floreta was, die malean- 
deren vriendelike groete boden, neven maleanderen neder 
sittende op een banek, daer si ele onderlinge haer geseiede- 
nisse vertelden. Binnen dien middelen tijt bereede men die 
spise diemen ter tafelen braeht als dye gereet was. Ende 
als die maeltijt gedaen was sprae Tiban tot Turias seggende. 
Here beliefdet u ie soude wel willen houliken in uwer pre- 
sentien eer ghy van hier reyst. Dat belieft mi seer wel ant- 
woorde Turias. Doen maeete men terstont alle dingen gereet 
die ter bruyloft nootelije waren, ende Tiban troude die seoone 
Diomana, daer af die feeste aeht dagen lane duerende seer 
eerSken met veel bliseappen gehouden werdt. 

* Oorzaak ^ Bijzijn, tegenwoordigheid 

Hoe Turias ende Floreta van Tiban scheyden, ende 
HOE Turias die tijdinghe quam dat sijn vader doot was. 

Die feeste der bruyloft gehouden zijnde, is Turias met 
Floreta sijn wijf gereyst opt casteel der campioens seer 
groot verlangen hebbende om te siene sinen vader den 
coninck Canamor, sinen sweer den coninc Ados, zijn moeder 
de coninghinne Leonella ende den hertoghe Marron. Ende 
als hi .XV. daghen daer geweest hadde quam hem die nieu- 
mare dat coninc Canamor sijn vader doot was, des hy met 
Floreta sijn wijf daer reysde met veel ridders, want hi eenen 
conincliken staet hiel. Ende als si in die stadt van Persia 
quamen waren die ingheseten seer blide ende vertroost van 
sijnder coemst, hem terstont ontfaende voor haren coninc 
ende here, hem seer liefhebbende, want hi tot eenen yege- 
liken seer goederhande *) ende vriendelijc was. Ende als hi 
geweldich ^) coninc was ontboot hi alle die ridders ende 
grote heren sijns rijcx te hove in de stadt van Percia, totten 
welcken als si al versaemt waren hi veel woorden van warach- 
tiger liefden sprac, henlieden veel ghiften gevende ende 
nieuwe wetten na die welcke si leven souden. Hy dede 
seer eerlike wtvaerden doen voor den coninc Canamor sinen 
vader. Daer na begheerde hi te ondersoecken tregiment ^) 
van elcke stadt sijns rijcx eenen yegeliken recht doende die 
des begheerde. Hi begheerde rekeninge vanden schat die 
zijn vader achterghelaten hadde, dien hi seer groot vant*), 
met den welcken hy den Toreken menighe sware oorloghe 
aen dede, henlieden diversche landen [ende] steden afwin- 
nende. Hi hadde van Floreta twee schoon sonen, vroom 
inder wapenen gelijc die vader, vanden welcken dien oudtste 
geheeten was Canamor ghelijc sijn grootvader, ende die 
ioncste hiet Turias ghelijc sijn vader. Die ionghelinc Cana- 
1 Goedertieren * Machtig • Bestuur * Vond 

mor Turias sone hadde dat conincrijcke van den coninck 
Ados sinen grootheer Floreten vader die hem dat gaf die 
wijle hy noch levende was. Dese iongelinc Canamor hadde 
swaer oorloge teghen die Aflfricanen, op de welcke hi groot 
lant conquesteerde sijn rijck vermeerderende. Dander was 
hertoge van Pontis, grave van Gracia, een wonderlijc vroom 
ridder in feyten van wapenen. Coninc Turias ende die 
coninginne Floreta leefden tsamen inden houlijcken staet 
.XXV. iaer seer veel duechden doende den ghenen dye des 
behoefden. Ende die coninc sterf seven iaer te voren eer de 
coninghinne Floreta sijn wijf, daer na sterf si. Wiens sielen 
ende alle salige sielen dye goedertieren Cristus ontfermen 
wille. Amen. 

Dit boecxken is ghevisiteert ende gheapprobeert by eenen 

gheleerden man vander K. M. daer toe ghecommitteert. 

Ende is gheprint Tantwerpen op die Camerpoort 

brugghe inden schilt van Artoys. By die 

weduwe van lacob van Liesveldt. 

Ghegheven tot Bruessel int iaer 

ons Heeren M.CCCCC. ende 

L. I. den .xx.sten dach 

Octobris. 

Ende is voleyndt int iaer LIIII. 

I. BIBLIOGRAPHIE. 



dEen fcgoon || ©iflojie ban {CuriaiS tnbt JFIojeta/ feer u^tn\xtt\\^ 
Ii|c6 am |! lefen. Hoe (Cutia;s^ bie fcljaone j^^a^eta antfcgaecte || dEnbe 
l|ae 8p namael^ Cuntnci& ban ;f cr^ || fen sSwroont \ntïbu \\ [Bbuf- 

snede: Een ridder en eene dame staande voor een muur. Aan weers- 
kanten een geornamenteerde lijst^ 

De eerste regel (waarvan de letters omlijst en in hout gesneden zijn) 
en de twee laatste zijn rood gedrukt. De muur, die den achtergrond 
uitmaakt van de houtsnede, is eveneens rood gedrukt, alsmede de 
pluimbos op den hoed van den ridder. 

In 4®, 40 bladen, ongepagineerd. Merkletters: 95Ö — KÖ[Kttl]. 
Geen custoden. Op elke bladzijde 32 regels. Gothische letter. Groote, 
versierde beginletters bij de meeste hoofdstukken. 

F°[Ai]r** titelblad; [Ai]v^ dezelfde prent als op het titelblad, 
maar hooger, juist midden in de bladzijde geplaatst, met een ornament 
omlijst. 

F° [SCÖ] r^ C Hier fieggint bie Ijiflajie/ enz,; F^ [K 4] v^: C ®it 
Boec)pgen \i sS^uifiteett enbe ^zz.)fs^vibtztx 69 || eenen $geleerben 
man banber Se* M^ baer toe $l)econi^ || mitteert* Cnbe i^ sgep^int 
(Clanthierpen op bie Camera || poojt 6;u$8ge inben fctjilt ban %t< 
topij/ %^ bie II hiebuhie ban 3[acoB ban Xiefueibt* a3ge^ || sS^uen 
tot 25?ueffel int iaer on^ || Heeren M^€ft<L<t^* eti || %3[. bë *;:;:.flen 
barö II (©ctofiji^* || €fi \i bolepnbt int iaer %3(a3[3[* || Geen druk- 
kersmerk. 

Behalve die van het titelblad r** en v°, bevat het volksboek 16 
houtsneden, waarvan 13 verschillend. Het is twijfelachtig of ook maar 

een daarvan oorspronkelijk vervaardigd werd voor dit volksboek. Van 
eenige weten wij dat zij uit andere boeken afkomstig zijn; sommige 
staan in zoo sterke tegenspraak met den tekst dat zij onmogelijk tot 
illustratie er van kunnen gesneden zijn. De meeste echter zijn toe- 
passelijk op den tekst. Ter reproductie in den herdruk zijn deze 
laatste gekozen. 

De titelprent werd stellig niet voor Turias ontworpen, maar is 
overgenomen uit den roman van Margariete van Limborch, zooals 
blijkt uit de wapens. Zij stelt Margariete voor (rechts) met haar 
broeder Hendrik (links). 

Het eenige bekende exemplaar van dit volksboek berust thans in 
de bibliotheek van den hertog van Arenberg te Brussel; het was 
vroeger in het bezit van C. P. Serrure te Gent. 

II. LITTERATUUR BETREFFENDE HET 
VOLKSBOEK. 



Voor zoover wij weten, werd dit volksboek nergens uitvoerig be- 
sproken. MoNE in zijn Uebersichty blz. 91, n°. 61, haalt er den titel 
van aan en de slotregels; waarschijnlijk heeft hij het exemplaar van 
Serrure in handen gehad. Den titel vinden wij voorts opgenomen 
bij: Schotel, Vaderlandse he Volksboeken II, 109 noot; Pr. Van 
DuYSE, De Rederijkkamers in Nederland \i^ 267; Kalff, Geschiedenis 
der Neder landsche Letterkunde in de 16^^ eeuw 1, 383, en J. te Winkel, 
Geschichte der niederldndischen Literatur (in Paul*s Grundriss^ II, 
493). Blijkbaar zijn al deze opgaven aan Mone ontleend. 

De beide laatste schrijvers veronderstellen dat het volksboek uit 
het Fransch werd vertaald, maar voeren daarvoor geen bewijs aan. 
Ons is niet gebleken dat de Historie van Turias ook in Frankrijk 
bekend is geweest. 

ÏII. DE HERDRUK. 



Bij dezen herdruk zijn dezelfde regels toegepast die gelden bij de 
andere herdrukken van deze verzameling, wat betreft het oplossen 
der verkortingen, het gebruiken van u en Vy het aanbrengen van lees- 
teekens, het stilzwijgend verbeteren van drukfouten, waar aan de 
juistheid der verandering niet kan getwijfeld worden enz., alles in 
overeenstemming met wat dienaangaande is medegedeeld in het eerste 
nummer van deze serie, blz. 89. Ingevoegde woorden werden tus- 
schen vierkante haakjes geplaatst, en een aantal verouderde woorden 
en uitdrukkingen aan den voet der bladzijde verklaard. 

LEZINGEN VAN HET VOLKSBOEK DIE IN DEN TEKST 
ZIJN GEWIJZIGD. 

(Het eerste cijfer wijst de bladzijde aan, het tweede den regel.) 

7, II maecte — 11, 8 w. die fdcchipmeefters — 11, 11 dan — 16, 15 
in — 17, 12 fonteynê — 17, 3 v. o. dede — 21, ^v, o, meende — 25, 6 v. o. 
ridders — 41, 10 fade — 41, 15 lage — 47, 8 wiftê — 58, 13 des — 
59, 16 lenêde — 60, 4 delen — 60, i4hondê — 64, 5 cados — 65, 19 
Tybas — 68, 8 worde — 79, 8 leefde. 

Opgemerkte drukfout Blz. 6, i Selena, lees: Sesena. 

NEDERLANDSCHE VOLKSBOEKEN. 

I. DEN DROEFLIKEN STRIJT VAN RONCEVALE. 

MET DRIE AFBEELDINGEN. PRIJS /0,90 

II. HISTORIE VAN FLORIS ENDE BLANCEFLEUR. 

MET ELF AFBEELDINGEN. PRIJS f \. — 

IV. HISTORIE VANDEN REUS GILIAS. 

MET EEN AFBEELDING. PRIJS /0,3S 

V. HISTORIE VAN MALEGIJS. 

MET ZEVEN AFBEELDINGEN. PRIJS /2,90 

VI. HISTORIE VAN JAN VAN BEVERLEY. 

MET ACHT AFBEELDINGEN. PRIJS ƒ 0,8o 

VIII. HISTORIE VAN TURIAS ENDE FLORETA. 

MET ZEVEN AFBEELDINGEN. PRIJS/ 1,1 

TER PERSE: 
III. HISTORIE VANDEN RIDDER METTER SWANE. 
VII. DAT DYALOGUS OF TWISPRAKE TUSSCHEN 

SALOMON ENDE MARCOLPHUS. 
IX. EEN SUVERLIJC EXEMPEL HOE DAT lESUS 
EEN SOUDAENS DOCHTER WECH LEYDE WT 
HAREN LANDE. 

VERDER ZULLEN VOLGEN: 
HISTORIE VANDEN lONGEN GEHEETEN lACKE. 
HISTORIE VAN URBAEN, DIE ONBEKENDE 
SONÈ VAN DEN KEYSER FREDERICK BARBE- 
ROUSSE. 
HISTORIE VAN BROEDER RUSSCHE. 

ENZ. 

HISTORIE VAN FLORIS ENDE BLANCEFLEUR, 

DE WELCKE NA DATSE LANGE GESCHEYDEN WAREN, ENDE 
VEEL PERIJCKELEN GELEDEN HADDEN, NOCH TOT DEN HOUWE- 
LIJCKEN STAETE QUAMEN. 

Uitgegeven door Dr. G. J. BOEKENOOGEN. 




Vanouds een der meest geliefde en meest gelezen volksboeken. 

Met elf houtsneden. Prijs /i. — 

DIE SCHOONE HISTORIE VAN MALEGIJS, 

DIE DAT VERVAERLIJCK PAERT ROS BEYAERT WAN EN DIE 
VEEL WONDERLIJCKE ENDE AVONTÜERLIKE DINGEN BEDREEF 
IN ZIJK LEVEN MET ZIJN CONSTEN. 

Uitgegeven door Dr. E. T. KUIPER. 




Het verhaal der daden en avonturen van den toovenaar Malegijs, den oom 
der vier Heemskinderen en vijand van Karel den Groote (dien hij op allerlei 
wijze beetneemt). Herdrukt naar eene uitgave die de vele in latere drukken 
geschrapte gedeelten van het verhaal bevat. 

vui en 368 Blz. Met zeven houtsneden. Prijs /2,90 

Met acht houtsneden. 



Prijs ƒ0,80 

fttOM!bmt0ofittflbttigtuflid&mOm 
«cMPalomaiwttgiBdCfPiitot^ 




Herdruk van een beroemd en zeer vermakelijk boek. Prijs /o,70 

VERDERE UITGAVEN VANWEGE DE 

MAATSCHAPPIJ DER NEDERLANDSCHE LETTERKUNDE TE LEIDEN 

BIJ DEN UITGEVER DEZES VERSCHENEN. 

MIDDELNEDERLANDSE MARIALEGENDEN 

uitgegeven door 

Dr. C. G. N. de VOOYS. 

TWEE DEELEN (461 en 336 Blz.) PRIJS ƒ7.50 

Het is^« deel bevat de verzameling van Marialegenden die bewaard zijn 
in het Katwijksche handschrift, het 2^*^ deel de legenden uit andere hand- 
schriften en de aanteekeningen. 

VEELDERHANDE GENEUCHLIJCKE DICHTEN, 
TAFELSPELEN ENDE REFEREYNEN 

OPNIEUW UITGEGEVEN NAAR DEN ANTWERPSCHEN DRUK 
VAN JAN VAN GHELEN UIT HET JAAR 160O. 

Een merkwaardige bundel aardige stukken in proza en verzen, van groot 
belang voor de kennis onzer volksletterkunde in de i6de eeuw. Prijs ƒ1,50 

RAADSELS EN RAADSELSPROOKJES 

VOORDRACHT GEHOUDEN IN DE JAARLIJKSCHE VERGADERING VAN DE 

MAATSCH. DER NEDERL. LETTERKUNDE IN I9OI 

DOOR 

Dr. G. J. BOEKENOOGEN. 

Prijs ƒ0.60 

